STOPIRANJE RATA na kredite moguće je i posle 1. jula, ali ne za sve. Hrvatska je to već uradila\nDok pojedine banke u Hrvatskoj produžavaju moratorijum na kredite sa tri na šest meseci, u Srbiji se više priča o isteku ovakve mere, ali se i sve češće može čuti kako nije nemoguće da banke nastave sa stopiranjem rata. Prema našim informacijama, zvaničnih razgovora na ovu temu još uvek nije bilo, ali je bankama ostavljena mogućnost da sa klijentima dogovore nove olakšice.\n"Na nivou celog sektora još uvek ne postoji razmišljanje o tome, ali će svaka banka za klijente za koje proceni, pre svega za pravna lica, dati neke pogodnosti, uključujući moratorijum na otplatu kredita", kaže naš sagovornik iz redova regulatora finansijskog sektora, a odgovarajući na pitanje hoće li u Srbiji biti produžen moratorijum na kredite koji je iskoristilo više od 94 odsto zaduženih građana.\nTo bi u praksi moglo da znači da će produžetak moratorijuma zavisiti od dogovora između klijenta i banke. Ako banka, naime, proceni da klijent ne može da plaća ratu, i da bi takvo stanje moglo da traje dva ili tri meseca, produžetak stopiranja naplate kredita, nikako nije nemoguć.\n"Banke su u skladu sa Odlukom o privremenim merama za očuvanje stabilnosti finansijskog sistema mogle da pored moratorijuma kao obavezne olakšice, ponude klijentu i druge olakšice u vezi sa otplatom obaveza, poput dužeg trajanja zastoja", potvrdili su u NBS za "Blic Biznis".\nVećini građana moratorijum ističe 1. jula. Mnogi već prave računice i spremaju se za naplatu prve rate, a mnogi ne isključuju mogućnost da bi banke, bar pojedinim grupama, mogle da nastave sa pogodnostima.\nOptimizam je veći jer polaze od toga da nikome nije u interesu kašnjenje u otplati, a što nije nemoguć scenario u okolnostima kada se suočavamo sa manjim zaradama i gubitkom radnih mesta.\nRast docnje, pritom, ne bi bila dobra vest ni za državu jer je skoro punu deceniju trebalo da se učešće problematičnih kredita svede sa iznad 20 procenata na manje od pet odsto.\nIvan Nikolić sa Ekonomskog instituta smatra da bi eventualni produžetak moratorijuma na kredite svakako predstavljao problem za bankarski sektor i da takva odluka ne bi mogla da se posmatra izolovano, već bi u tom slučaju trebalo razmatrati i produžetak fiskalne podrške države.\n"Ipak, sve zavisi od intenziteta pandemije, odnosno razvoja zdravstvene situacije. Ako se stvari budu pogoršavale ili ako drugi talas virusa bude jači i stvori ozbiljnije negativne posledice, verovatno će se razmatrati neke dodatne mere. Za sada mi se čini da ćemo se ipak zadržati na ovim već donetim", ocenjuje Nikolić u razgovoru za "Blic Biznis".\nPosmatrajući situaciju u susednoj Hrvatskoj, čije banke su već počele da produžavaju moratorijum na kredite, naš sagovornik napominje da je Hrvatska u neuporedivo lošijoj situaciji, jer se njena privreda oslanja na turizam i ugostiteljstvo.\n"Oni su, samim tim, prinuđeni na dodatne mere i dodatne troškove, pa i na veća zaduženja države", kaže Ivan Nikolić i dodaje da je Narodna banka Srbije vrlo postupno relaksirala monetarnu politiku i prilagođavala se okolnostima.\nPrema njegovim rečima, centralna banka je ostavila još rezerve i prostora da, ako zatreba, na primer, dodatno snizi referentnu kamatnu stopu, što bi dovelo do jeftinijih kredita. Takođe, tvrdi Nikolić, ima prostora i kod stambenih kredita, što je pokazala i odluka o smanjenju obaveznog učešća, a u narednom periodu će se pratiti situacija i u skladu sa tim donositi odgovarajuće mere.\n"Mislim da je trenutno prerano govoriti o dodatnim merama. U julu imamo još jedan minimalac, koji isplaćuje Ministarstvo finansija. Nakon toga će se svakako još jednom sagledati ekonomsko stanje i, pre svega, perspektiva u odnosu na zdravstvenu situaciju", zaključuje naš sagovornik.\nI Zoran Grubišić, profesor na Beogradskoj bankarskoj akademiji, smatra da je rano za razgovor o dodatnim merama i navodi da najpre treba videti kakvo će biti "prolazno vreme" i da li će se oporaviti "sentiment privrede", posebno u trećem kvartalu, od 1. jula do 30. septembra.\n"Ako bi se zastoj u otplati nastavio još jedan kvartal, a istovremeno i pandemija nastavi svojim tokom, možda bi se postavilo pitanje - pa zašto ne i još jedan, i tako dalje... a to bi već moglo da izazove nervozu kod banaka. Svakako bi takvo odlaganje smanjilo pritisak na likvidnost privrede i ostavilo prostor firmama za neke nove projekte ili investicije, ali ipak i bankarski sektor treba da privede godinu kraju sa kakvim-takvim rezultatima", ocenjuje sagovornik "Blic Biznisa".\nJOŠ TRI MESECA MORATORIJUMA NA KREDITE Klijenti ovo nisu očekivali\nGrubišić dodaje da bi možda raspoloženje banaka bilo drugačije ako bi im se ponudilo nešto zauzvrat, ali to bi bio dodatni trošak za državu.\nBanke odlučuju samostalno i u Crnoj Gori\nU Crnoj Gori je još krajem maja centralna banka donela odluku da banke mogu procenjivati koliko su klijenti finansijski ugroženi, odnosno da li će mu odobriti produžetak moratorijuma na kredite za dodatna tri meseca. Uz to, prepušteno im je da same odluče da li će dodatno stopiranje otplate da ponude za sve kredite ili samo za neke.\nI u Hrvatskoj su pojedine banke počele da obaveštavaju klijente i da im nude moratorijum na šest meseci, umesto dosadašnja tri. Ukoliko žele da produže zastoj u otplati svojih kredita, klijenti mogu podneti zahtev do 30. juna, a u nekim varijantama potrebno je i da potpišu aneks ugovora i dopune dokumentaciju.\nNajveći bankroti u istoriji


električni automobil Архиве - Biznis i Finansije\nHome\tTags\tPosts tagged with "električni automobil"\nKao da električni automobili nisu sami po sebi dovoljno ekološki, Hedervik studio dizajnirao je novi koncept električnog vozila koje prečišćava vazduh, prenosi Energetski portal.\nPomenuti studio bavi se inovativnim dizajnom održivih, ekoloških i prilagodljivih rešenja, a osim zapanjujućih zgrada i objekata na javnim površinama, svom bogatom portfoliju sada mogu dodati i električni automobil. Njegovu masovnu proizvodnju kineski brend IM Motors trebalo bi da započne 2023. godine.\nKako auto pročišćava vazduh?\nKoncept Aira, kako su ga nazvali njegovi tvorci, po prvi put je predstavljen na sajmu automobila „Šangaj Motor Šou“.\nDo kraja decenije, trećina ukupne prodaje novih automobila na svetu biće električna vozila, pokazuje poslednje istraživanje konsultantske kompanije Deloitte.\nU istraživanju pod nazivom „Električna vozila: postavljanje smera za 2030. godinu“ takođe piše da će u ovoj deceniji broj prodatih električnih vozila u jednoj godini dostići 31,1 milion u svetu, što je deset miliona više nego što je ranije predviđeno.\nUprkos poremećajima koje je izazvala pandemija Kovid-19, očekuje se da će ukupna prodaja električnih vozila u 2020. godini dostići 2,5 miliona širom sveta. Na osnovu složene godišnje stope rasta od 29%, istraživanje procenjuje da će prodaja dostići 11,2 miliona u 2025. godini i 31,1 milion do 2030. godine.\nStanisavić ističe: „Iako je ukupna prodaja automobila opala u ovom periodu, električna vozila su pokazala otpornost u nekim regionima u poređenju sa ostatkom tržišta. Vrhunac prodaje benzinskih i dizelskih vozila je najverovatnije nastupio, iako relativno nezapaženo. Kako se ukupna godišnja prodaja automobila neće vratiti na nivo pre pandemije do 2024. godine, čak i ako se vrati rast prodaje na tržištu benzinskih i dizel vozila, verovatno će uskoro uslediti njihov pad tržišnog udela.“\nFrancuska i Nemačka su povećale subvencije za kupovinu električnih automobila kako bi umanjile posledice pandemije po autoindustriju. U Nemačkoj se električni automobili mogu kupiti po ceni nižoj od prosečne cene usluga operatera mobilne telefonije. Državne subvencije čak u potpunosti pokrivaju iznajmljivanje električnog automobila „reno zoe“.\nEvropljani su požurili na tržište automobila kako bi nabavili nove električne automobile po veoma povoljnim cenama. Zahvaljujući državnim subvencijama u nekim slučajevima vozila se dobiju besplatno, piše „Blumberg“.\nKako navode, u Nemačkoj se električni automobili mogu kupiti po ceni nižoj od prosečne cene usluga operatera mobilne telefonije, a neki se mogu dobiti čak i besplatno. Na primer, državne subvencije u potpunosti pokrivaju iznajmljivanje električnog automobila „reno zoe“.\nPrema rečima predstavnika distributerske mreže „Autohaus Kunih“ u roku od 20 dana nakon oglašavanja te ponude na njihovom sajtu, stiglo je oko 3.000 prijava. Skoro 300 ljudi je sklopilo ugovore o nabavci.\nKako piše portal, Nemačka daje subvencije od čak 9.000 evra za električno vozilo. Automobil „reno zoe“ vozači mogu iznajmiti za samo 39 evra mesečno. U Francuskoj je vlada povećala subvencije na 7.000 po automobilu, a iznajmljivanje „reno zoe“ na mesečnom nivou košta 79 evra.\nEksperti predviđaju da će se prodaja automobila „reno zoe“ udvostručiti u Francuskoj do kraja 2020. godine uprkos sve većoj potražnji za vozilima koja troše benzin.\nVlade Francuske i Nemačke rešile su da povećaju subvencije za kupovinu električnih automobila zbog pandemije virusa korona, koja je nanela snažan udarac automobilskoj industriji. Prodaja u Evropi se sporije obnavlja nego u Kini ili Severnoj Americi, zbog čega su političari odlučili da na taj način podstaknu ekonomsku aktivnost.\nMeđu evropskim zemljama, koje su odbile da se „priklone“ trendu električnih automobila su Velika Britanija i Belgija, koje su smanjile pomoć tom segmentu autoindustrije. Kina je planirala da ukine subvencije ove godine, ali ih je zbog virusa korona produžila do 2022. godine.\nMinistarstvo ekologije izdvojilo je ove godine milion evra za subvencije za ekološka vozila, ali je do sada iskorišćeno samo šest subvencija, jer nije bilo takvih automobila na tržištu ili su bili preskupi. Ipak, domaća fabrika „Fijat Krajsler automobili“ Kragujevac dobila je povoljne cene za uvoz električnih i hibridnih vozila i ove nedelje predstavila je prvo – „fića hibrid“.\n„Mislim da je to dobar podstrek. Onom ko se odluči da kupi potpuno električno vozilo sleduje subvencija od 5.000 evra, a za ‘hibrid’ 3.500 evra“, kažu iz „Fijat Krajsler automobila“.\nRecimo, cena pojedinih hibridnih putničkih, ali i električnih dostavnih automobila sada pada ispod 20.000 evra. Primera radi, sa državnom subvencijom od 2.500 evra hibridna „tojota jaris“ košta 17.750 evra, pošto joj je puna cena 20.250 evropskih novčanica. Takođe, cena novih električnih dostavnih vozila sada je gotovo za četvrtinu niža pošto, recimo, najpovoljniji „reno kangu“ sa PDV-om košta 25.500 evra, ali kada mu se oduzme taj porez od 20 odsto i uračuna subvencija od 5.000 evra, može se kupiti za 15.100 evra.\nUslov za subvenciju kupovine novih hibridnih vozila je i emisija ugljen-dioksida, pa tako na državnu pomoć od 2.500 evra mogu računati samo kupci „hibrida“ koji proizvodi manje od 100 grama CO2 po kilometru.\nNapravljena baterija za električne automobile koja može da traje dva miliona kilometara\nKineski gigant za proizvodnju baterija za električne automobile za Teslu i Volkswagen razvio je novu moćnu bateriju koja traje dva miliona kilometara, što bi moglo da predstavlja pravu prekretnicu u automobilskoj industriji.\nProšlog meseca, Reuters je izvestio od tome da Tesla radi sa CATL na proizvodnji baterije trajanja dva miliona kilometara i da će je prvo ugrađivati u vozila model 3 proizvedena u Gigafabrici u Šangaju.


Koje su prednosti školovanja u IT gimnaziji — Srednja medicinska i IT gimnazija\nBrojne su prednosti koje zainteresovanim učenicima pruža IT gimnazija\nMada se IT gimnazija u Kragujevcu primarno rukovodi konceptom učenja koji u sam centar edukacije stavlja učenika i njegove potrebe, svakako ne bi bilo loše na jednom mestu navesti koje su sve to prednosti koje školovanje u ovoj prestižnoj obrazovnoj instituciji nudi. Na taj način ćemo i potencijalnim učenicima, ali i njihovim roditeljima, to jest zakonskim starateljima omogućiti da se mnogo lakše odluče za ovu obrazovnu instituciju.\nMogućnost školovanja za neka od najperspektivnijih zanimanja\nJedan od osnovnih razloga zbog čega IT gimnazija Kragujevac važi za najperspektivniju svakako su obrazovni profili za koje je sertifikovana, budući da se upravo ta zanimanja smatraju u ovom trenutku najtraženijim na tržištu rada i to ne samo naše zemlje, već i mnogih zemalja sveta. Prvenstveno se misli na obrazovni profil četvrtog stepena tehničar grafičkog dizajna, kao i na zanimanje administrator računarskih mreža, te elektrotehničar procesnog upravljanja. Takođe je ova obrazovna institucija akreditovana i za sprovođenje školovanja na smeru geodetski tehničar i elektrotehničar za elektroniku na vozilima, a zainteresovanima je omogućeno i da pohađaju opšti smer gimnazije (sportsko odeljenje).\nIstičemo da diploma koju će svaki đak ove institucije steći po završetku četvorogodišnjeg školovanja na izabranom smeru, može da bude korišćena u praksi bez ikakvih poteškoća, uzevši u obzir da je validnim rešenjem donetim od strane nadležnog ministarstva IT gimnazija u Kragujevcu akreditovana za sprovođenje edukacije. Pored toga što kandidati mogu tu diplomu da prilože prilikom konkurisanja na određeno radno mesto, oni isto tako mogu da zahtevaju u Nacionalnoj službi za zapošljavanje u svom gradu da im ona bude upisana u radnu knjižicu kao dokaz o osposobljenosti za bavljenje konkretnim zanimanjem.\nIT gimnazija Kragujevac sa posebnom pažnjom odabira stručni i nastavni kadar, vodeći računa i o profesionalnim znanjima svakog kandidata pojedinačno i o nivou njihovog radnog iskustva. Upravo iz tog razloga navodimo da su za sprovođenje nastave zaduženi isključivo profesori koji imaju adekvatno iskustvo i koji su dokazano dobri u poslu kojim su odabrali da se bave.\nA iako su njihove profesionalne karakteristike na visokom nivou, IT gimnazija u Kragujevcu neprekidno ulaže u njihovu edukaciju, te im omogućuje da prisustvuju različitim specijalističkim seminarima, u okviru kojih imaju priliku da steknu nova znanja, koja će na najbolji način primenjivati u praksi, a kako bi učenicima omogućili da mnogo brže i jednostavnije savladaju nastavni program koji je predviđen za konkretni obrazovni profil.\nKao obrazovna institucija koja nastoji da omogući školovanje u skladu sa savremenim svetskim trendovima u obrazovanju, IT gimnazija u Kragujevcu posebnu pažnju obraća na sprovođenje interaktivne nastave. Zapravo se radi o takvom načinu sprovođenja edukacije, koji je stavljen kao imperativ u svetski priznatim obrazovnim institucijama, budući da je dokazano da đaci koji imaju mogućnost da se školuju na taj način mnogo lakše i bolje savladavaju znanja koja su predviđena važećim nastavnim programom za neki obrazovni profil, te imaju mnogo bolju prođu u budućnosti, u odnosu na one kandidate koji su pohađali školu u okviru koje se nastava odvijala na klasičan način.\nPreciznije rečeno, svaki pojedinačni učenik ove škole ima mogućnost da neprekidno učestvuje u nastavi, a akcenat je stavljen na što lakše savladavanje pređenog gradiva, te su dostupne i brojne dodatne aktivnosti u vidu različitih radionica u kojima učestvuje svaki učenik, što svakao ima vrlo pozitivan uticaj na znatno lakše savladavanje gradiva.\nPored toga što je celokupan prostor u kome se IT gimnazija Kragujevac nalazi pokriven sistemom video nadzora, u njemu funkcioniše i najsavremeniji ventilacioni i klima sistem, a celokupan prostor je uređen u skladu sa savremenim trendovima.\nInače, u svakoj učionici se uz pametne table, nalaze i video projektori, a učenicima je dostupno i tri kabineta sa vrhunskom računarskom opremom.\nTakozvano e - učenje važi za jedan od najboljih načina za dodatnu edukaciju, budući da je svrstano u vrhunske alate koji se koriste u situaciji kada je neophodno bolje savladati gradivo predviđeno nastavnim programom za određeni obrazovni profil.\nNa ovoj platformi, IT gimnazija Kragujevac nudi svim učenicima mogućnost da rade testove, kako bi na taj način proverili svoje znanje u okviru određenih nastavnih predmeta. Takođe su dostupna i brojna dokumenta koja će im biti od velike pomoći prilikom savladavanja gradiva, a podrazumeva se da će osoblje ove institucije svakom učeniku pojedinačno objasniti na koji način funkcioniše e - learning, te će mu obezbediti nesmetan pristup platformi.\nSvaki učenik ima mogućnost da zatraži konsultacije sa profesorima iz bilo kog nastavnog predmeta koji je obuhvaćen programom za određeni obrazovni profil.\nPored toga što se konsultacije mogu organizovati na klasičan način, a kada se, jednostavno govoreći definiše termin koji odgovara i učeniku i profesoru, IT gimnazija u Kragujevcu zainteresovanim učenicima pruža mogućnost da se opredele i za online konsultacije, a o čemu će dobiti sve potrebne podatke od strane nadležnih lica ove škole.\nCene prilagođene ekonomskoj situaciji u zemlji\nKako od je stručni kadar ove škole svestan ekonomske situacije koja prisutna u našoj zemlji, to se prilikom formiranja cene naročito vodilo računa da ona bude dostupna svakome ko želi da detetu obezbedi kvalitetno obrazovanje.\nIako je cena niža u odnosu na ostale privatne škole u ovom gradu i celoj zemlji, to ni u kom slučaju ne znači da primerena cena podrazumeva i manje kvalitetno obrazovanje, već je prilikom njenog kreiranja, jednostavno uzet u obzir vrlo loš ekonomski momenat koji je prisutan u našoj zemlji, tako da je i cena od 1 200 evra po godini, a za školovanje u okviru bilo kog obrazovnog profila u ovoj instituciji, sasvim primereno.\nUz to, omogućene su i dodatne olakšice za plaćanje, a o njima i detaljima vezanim za način plaćanja će svaki prijavljeni učenik, to jest njegov roditelj ili zvanični staratelj da dobiju precizna obaveštenja kada bude bio organizovan upis kandidata.


Kitarović: CG ima još posla na putu prema NATO-u\nPomoćnica glavnog tajnika NATO-a Kolinda Grabar-Kitarović izjavila je danas da Crna Gora dobro napreduje u provođenju Akcijskog plana za članstvo (MAP) u Alijansi, ali da ima još izazova na putu te države ka Sjevernoatlanskom savezu.\nOna je za dnevnik “Pobjeda” navela da su ti izazovi jačanje vladavine prava, daljnje provodjenje reformi obavještajnih službi kako bi dostigle standarde NATO-a, jačanje javne podrške euroatlanskim integracijama i pronalaženje novca za modernizaciju obrane.\nGrabar Kitarović je istaknula da je NATO posvećen politici otvorenih vrata, a sve zemlje kandidati se vrednuju po zaslugama.\nIako ne mogu prejudicirati odluke 28 zemalja saveznica na predstojećem summitu, potvrdit ću da su saveznice potvrdile napredak koji su Crna Gora i druge zemlje pokazale u prijavi za članstvo, kazala je Grabar-Kitarović.\nSummit Alijanse bit će održan u septembru ove godine u Velikoj Britaniji, a crnogorski dužnosnici ranije su izrazili očekivanje da bi ta država na tom skupu mogla dobiti poziv za članstvo. Prema posljednjem istraživanju javnog mnijenja, većina građana Crne Gore protivi se ulasku te zemlje u NATO.


Planinari se spremaju za pohod na Pirin i Olimp | Palelive.com\nPočetna Regija Foča Planinari se spremaju za pohod na Pirin i Olimp\nPlaninari se spremaju za pohod na Pirin i Olimp\nFOČA – Planinarsko društvo “Zelengora” iz Foče organizovaće od 16. do 23. septembra međunarodnu planinarsku akciju u okviru koje su planirana dva uspona – na Pirin u Bugarskoj i Olimp u Grčkoj.\nPlaninari će iz Foče za Bansko, koje je udaljeno oko 160 kilometara od Sofije, krenuti u petak, 16. septembra, a dan kasnije planirano je osvajanje Vihrena, najvišeg vrha planine Pirin i trećeg vrha na Balkanu, koji se uzdiže na 2.914 metara iznad mora.\nNakon Pirina, učesnici akcije putuju za Grčku, a dvodnevni uspon na Mitikas /2.918 metara nadmorske visine/ na planini Olimp, najviši vrh Grčke i drugi na Balkanu, biće izveden u utorak i srijedu, 20. i 21. septembra.\nPredsjednik PD “Zelengora” Karlo Šimović kaže da je ovo druga međunarodna akcija fočanskih planinara u ovoj godini, kojom će kompletirati uspone na tri najviša vrha na Balkanu.\n“Ako sve bude teklo prema planu, u ovoj godini uspjećemo da osvojimo tri najviša vrha na Balkanu, jer smo se već u aprilu popeli na najviši vrh Balkana – Musalu na planini Rili”, rekao je Šimović.\nOn navodi da su za planinu Pirin, koju ranije nisu posjećivali, prikupili dosta informacija, dok Olimp dobro poznaju.\n“Prvog dana uspona na Olimp, pješači se oko tri sata do planinarskog doma na 2.100 metara, gdje ćemo prenoćiti, a sutradan rano ujutro je završni uspon, tako da nas očekuje neopisivo lijep prizor izlaska Sunca iznad Egejskog mora”, kaže Šimović.\nOn je dodao da je u okviru akcije predviđen obilazak manastira Meteora, grčkih gradova Larise i Soluna, te makedonske prestonice Skoplja.\nPrijave za akciju primaju se do 9. septembra, a do sada je prijavljeno 15 učesnika iz Foče, Istočnog Sarajeva i kantona Sarajevo.\nPrethodni članakU nedjelju “Drinski kotlić”\nNaredni članakSutra počinju deseti po redu “Dani Duška Trifunovića”


Habibović: Udruženi protiv vršnjačkog nasilja - Sandžak Haber - Sandžačke Internet Novine\nNaslovnaFeaturedIstaknutoHabibović: Udruženi protiv vršnjačkog nasilja\nHabibović: Udruženi protiv vršnjačkog nasilja\nPedagog Osnovne škole “Bratstvo” u Novom Pazaru Elmir Habibović ocenio je danas da je potrebno da država, obrazovne ustanove, porodica i društvo zajedno učestvuju u rešavanju vršnjačkog nasilja koje je, kako je rekao, postalo ozbiljan društveni problem.\nOn je u izjavi za radio Sto plus kazao da je u toj borbi posebno važna uloga roditelja, ali da oni, opterećeni svakodnevnim problemima i u potrazi za egzistencijom, sve manje vremena provode sa svojom decom.\n“Povoljna situacija je što je Novi Pazar još uvek sredina u kojoj porodica ima značajan autoritet pa nema ili su veoma retke situacije ekstremnog nasilja, a i deca prepoznaju vršnjačko nasilje. Kada roditelji pošalju dete u školu očekuju da im je ono potpuno bezbedno, međutim, u školi ga vrebaju mnogi izazovi”, kazao je Habibović.\nMeđu najvećim izazovima, navodi pedagog jedne od najvećih škola u Srbiji sa preko 1.700 učenika, su verbalno i elektronsko nasilje, dok je fizički oblik vršnjačkog nasilja manje zastupljen.\n“Deca su veoma opuštena u korišćenju društvenih mreža, tamo najčešće nema kontrole starijih, često se otrgnu ‘teške’ reči koji umeju da bole više nego šamari. Te reči su, uglavnom, povod za sutrašnju verbalnu prepirku i svađu”, navodi Habibović.\nU borbu protiv vršnjačkog nasilja OŠ “Bratstvo” aktivnije se uključila pre pet godina kada je postala deo projekta “Škola bez nasilja”, koji se realizuje uz podršku Ministarstva prosvete i UNICEF-a.\n“Formirali smo tim za prevenciju nasilja koji reaguje na svaku nasilnu situaciju. Imena članova se nalaze na nekoliko vidnih mesta, tako da učenici u svakom trenutku mogu pozvati nekog od članova kome veruju i obavestiti ga o nasilju. Ukoliko je do nasilja došlo, koristi se Poseban protokol za zaštitu dece kojim su jasno propisani propisi za delovanje u takvim situacijama”, istakao je Habibović.\nRukovodstvo i nastavnici te škole konstatno rade i na prevenciji nasilja, održavaju se radionice za učenike, a prema mišljenju Habibovića, u tim aktivnostima aktivno učešće bi trebalo da uzmu i roditelji.\nOn smatra da trenutne zakonom propisane sankcije nisu dovoljne da spreče nasilnike i da bi Ministarstvo trebalo da iznađe dodatne mehanizme koje bi nasilnike odgovorile od nasilja, a kazne učinile učinkovitijim.\n“Tolerancija na nasilje mora biti nula, a nasilnici se moraju edukovati. Ako se ni tad stvari ne pomere, mora im se poslati poruka da je nasilje loše delo koje mora i koje će biti sankcionisano”, dodao je Habibović.\nČlanica Gradskog veća Novog Pazara zadužena za obrazovanje Ulfeta Demčović izjavila je da je broj slučajeva vršnjačkog nasilja u ovom gradu poslednjih godina u opadanju.\n“Posebno je važno da nismo imali prijavljenih ekstremnih slučajeva vršnjačkog nasilja, a kakvih je bilo prethodnih meseci u drugim gradovima u zemlji. Mi u lokalnoj samoupravi, ali i svih u obrazovnom sistemu, smatramo da su prevencija nasilja, rad sa decom, edukacija i razgovor najbitniji u suzbijanju tog problema koji je i prepoznat od Ministarstva prosvete i čijem rešavanju se poklanja velika pažnja”, rekla je Demčović.\nKoliko je bilo slučajeva vršnjačkog nasilja u Novom Pazaru u ovoj i prethodnih godina nismo uspeli da saznamo u Policijskoj upravi ovog grada, jer te podatke, kako su nam rekli, ne mogu iznositi u javnost.\nPrethodni tekstBačevac u skupštini o slučaju Bakan i policijskom prebijanju Edina Hadžovića\nSledeći tekstZavršni radovi na rekreacionom centru VIDEO


Centar za razvoj ideja – Konferencija “Fabrika mladih preduzetnika”\nPrisutni delegati imali su priliku da o preduzetništvu slušaju od ljudi koji su i sami preduzetnici i čija zanimljiva iskustva mogu da ih motivišu i podstaknu da i sami pokrenu sopstveni posao. Na samom početku prisutnima se obratio Nikola Vučićević, uspešni preduzetnik i pokretač više firmi (Brides2Bride, PhotoBooth itd.). Učesnici su imali priliku da saznaju neke od principa kojima se on vodi pri vođenju posla, kao i brojne zanimljive detalje iz njegove bogate preduzetničke karijere. Zatim je Ilija Dragišić, predsednik Udruženja mladih privrednika Srbije predstavio rad svog udruženja i predstojeći događaj “RING Serbia”, na kome će se deset izabranih startup-a takmičiti za odlazak na regionalno takmičenje u Bugarsku. Nakon toga, usledio je deo programa namenjen organskoj proizvodnji povrća. Na početku ovog dela, društvenu mrežu namenjenu povezivanju proizvođača organske hrane sa kupcima pod nazivom “OrganicNet“ predstavila je Stanislava Novoselac, jedna od kreatora ove platforme. Usledila su predavanja dvoje mladih i ambicioznih proizvodjača organskog voća i povrća Ane Dolovac i Mirka Vlčeka koji su predstavili svoja gazdinstva i preneli svoja iskustva od osnivanja do danas. Poslednji deo konferencije pripao je sjajnom tandemu mladih preduzetnika. Jovana Lea Simić i Darko Mandić svojom zanimljivom prezentacijom prisutnima su pokazali kako uspešna karijera u kompaniji može biti zamenjena još uspešnijim preduzetničkim poduhvatom. Njih dvoje osnivači su firme “JDM“ koja izvozi luksuzni domaći džem u SAD. Tokom kraćih pauza i nakon događaja učesnici su imali priliku da uspostave kontakte i postave dodatna pitanja predavačima.\nOsnovni cilj događaja bilo je skretanje pažnje mladima na preduzetništvo kao karijerni izbor, njihova motivacija i prezentovanje uspešnih mladih preduzetnika koji su svojim radom i trudom uspeli da ostvare zavidne rezultate.\nKonferencija je ove godine organizovana prvi put i u planu je da od sada održava svake godine u isto vreme i da postane prepoznatljiv događaj posvećen omladinskom preduzetništvu. Događaj, kao i projekat u okviru koga je realizovan sprovedeni su uz podršku Ministarstva omladine i sporta. Centar za razvoj ideja nastaviće u narednom periodu da radi na promociji preduzetništva i sličnim projektima.\nBy Razvoj ideja|2017-08-31T06:11:01+00:0014. December, 2015.|Preduzetnistvo, Vesti|


U Vojvodini nema sela koje se s Gajdobrom može meriti po industriji - Biznis i Finansije\nHome\tVestiEkonomija\tU Vojvodini nema sela koje se s Gajdobrom može meriti po industriji\nZadruga je u većini sela nekada bila najvažnija “fabrika”, pa tako i u Gajdobri, gde danas živi 2.600 ljudi, desetak kilometara od Bačke Palanke.\nHercegovci, koji su se na ove prostore doselili pre 70-tak godina iz Bileće, Nevesinja, Trebinja… vremenom su digli ruke od poljoprivrede kojom se danas uglavnom bave oni koji obrađuju na stotine hektara najplodnije bačke crnice u ataru ovog i susednih mesta. Danas u ovom selu radi nekoliko fabrika, a broj zaposlenih industrijskih radnika kreće se oko 1.000.\nJoš pre 35 godina, Risto Dangubić krenuo je u “industrijalizaciju” Gajdobre, šaljivo konstatuju ovde. Napustio je bačkopalanačku Majevicu, a razvio je porodični posao, pa danas u dve porodične fabrike ovde radi više od 300 radnika koji proizvode elektroinstalacioni materijal, ali i prerađuju PET ambalažu. Planira se nova proizvodna hala, trebaće još radnika, jer se posao širi na strana tržišta, gde su proizvodi iz Gajdobre već poodavno prisutni.\nU poslednjih devet meseci Aling je zaposlio 72 radnika, a sa novom fabrikom biće još novih radnih mesta.\nOd pre nekoliko godina u Gajdobru je stigao i rusko-italijanski kapital, pa ovde radi više od 600 radnika koji proizvode ženske čarape koje se skoro u potpunosti izvoze u Rusiju. Tu je i Lival livnica obojenih metala, pa još nekoliko manjih firmi.\nRisto Dangubić, koji je inače i predsednik Saveta mesne zajednice, kaže da je sada važno sačuvati Univerzal, firmu koju je svojevremeno osnovala Mesna zajednica da radi komunalne i druge poslove za selo. Firma je zapošljavala blizu 40 radnika, ali Zakonom o komunalnim delatnostima i odlukama Skupštine opštine Bačka Palanka obavljanje komunalnih delatnosti u svim naseljenim mestima povereno je opštinskom JKP Komunalprojekt koje je preuzelo dvadesetak radnika Univerzala.\nOni koji su ostali u matičnoj firmi danas su u teškom položaju, pa se i u Mesnoj zajednici trude da sa novim rukovodstvom Univerzala i lokalnom samoupravom spasu ovu firmu za koju kažu da ima posla u selu. U svom sastavu Univerzal ima pekaru, mlečni restoran, ugostiteljski restoran, obavljaju usluge čišćenja i održavanja, pogrebne i građevinske usluge.


Dobojski Info - Dogovorena saradnja privrednika RS i Njemačke\nDogovorena saradnja privrednika RS i Njemačke\nutorak, 26 novembar 2013 09:56\nPrivrednici, Republika Srpska, Njemačka, Rajnland Falc, Sarland, Roland Jost, Goran Račić,\nPrivrednici iz Republike Srpske i Njemačke nastupiće zajedno na tržištu njemačkih pokrajina Rajnland Falc i Sarland, dogovorili su se juče predstavnici ovih pokrajina i Područne privredne komore Banjaluka.\nDelegacija iz ovih njemačkih pokrajina juče je u Banjaluci predstavila „Poslovanje u Rajnland Falcu“.\nPredstavnik ministarstva privrede njemačke pokrajine Rajnland Falc Roland Jost kaže da su zainteresovani za dugoročno partnerstvo u svim oblastima privrede u Republici Srpskoj.\n„Imamo dobre potencijale i za buduću saradnju, a 90 odsto privrednika u našoj pokrajini su mala i srednja preduzeća koja su zainteresovana za saradnju sa privrednicima u Republici Srpskoj“, rekao je Jost.\nOn je dodao da je cilj današnjih razgovora saradnja sa privrednicima iz Republike Srpske u oblasti energetike, drvne industrije i visokoškolskih ustanova.\n„Ovo je naš prvi sastanak, a naredne godine doći ćemo u Banjaluku sa deset do dvanaest privrednika kako bi saradnja bila konkretnija i sadržajnija“, rekao je Jost.\nPredsjednik Područne privredne komore Banjaluka Goran Račić rekao je da privrednici iz Srpske imaju ambicije da ostvare bolju regionalnu saradnju.\nOn je naveo da je danas bilo riječi o saradnji u oblasti poljoprivrede i industrije, dok će sutra biti rijeći o konkretnim rezultatima saradnje.\n„Na današanjem sastanku bilo je riječi i o poljprivrednoj saradnji s obzirom na to da Njemačka ima bogata iskustva u poljoprvrednoj proizvodnji i jedno je od strateških tržišta za proizvode iz Republike Srpske“, kaže Račić.\nOn je dodao da se razgovaralo i o energetskoj saradnji ističući da Njemačka ima ambicije da učestvuje u investicijama u energetici u Srpskoj.\n„Između Njemačke i Republike Srpske prošle godine ostvarena je spoljnotrgovinska saradnja od oko 240 miliona evra. Ove godine bilježimo rast spoljno-trgovinske aktivnosti, dok je ovogodišnji izvoz iz Srpske u ovu pokrajinu oko 35 odsto“, rekao je Račić novinarima u Banjaluci.\nRačić je podsjetio da se Njemačka nalazi na četvrtom mjestu kao trgovinski partner Republike Srpske.\nViše iz ove kategorije « DOBOJ: Zahtjevi radnika opravdani, ali nerealni DOBOJ: Pošta sanirana pet godina nakon poplava »


Ostale vrste smeštaja u Cortona - TripAdvisor\nCortona: Sve ostale vrste smeštaja\nVile - Cortona\nSeoski posedi - Cortona\nSeoske kuće - Cortona\nStanovi - Cortona\nGostionice - Cortona\nHosteli - Cortona\nKolibe - Cortona\nDrugi tipovi smeštaja - Cortona, Italija\nOstale vrste smeštaja u Cortona\nOstale vrste smeštaja - Cortona\n33 od 156 objekata odgovaraju vašim filterima. Obriši sve filtere\nBr. 1 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 2 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 3 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 4 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 5 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 6 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 7 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 8 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 9 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 10 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 11 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 12 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 13 od 33 – objekti sa najboljim odnosom cena/kvalitet – Ostale vrste smeštaja - Cortona\nPrikaži sve povoljne ponude (8) počev od 748 US$\nBr. 14 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 15 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 16 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 17 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 18 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 19 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 20 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 21 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 22 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 23 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 24 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 25 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 26 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 27 od 33 – objekti sa najboljim odnosom cena/kvalitet – Ostale vrste smeštaja - Cortona\nBr. 28 od 33 – objekti sa najboljim odnosom cena/kvalitet – Ostale vrste smeštaja - Cortona


Biblioteka igračaka za romsku decu, projekat nagradila i EU\nBiblioteka za romsku decu u Kragujevcu\nU okviru Obrazovno kulturne zajednice "Romanipen" iz Kragujevca skoro dve godine radi Biblioteka igračaka u čijim prostorijama deca iz romske zajednice mogu da se igraju i uče, ili da ih pozajme i da se kod kuće igraju sa njima.\nBiblioteka igračaka je deo projekta za osnaživanje majki i dece u najranijem razvoju u koji se, u međuvremenu, uključilo pet romskih organizacija iz pet gradova u Srbiji.\nEvropska komisija je ove godine nagradila ovaj projekat, kao najbolji u regionu u integraciji Roma.\nDeca iz kragujevačkih romskih naselja od pre dve godine mogu u Biblioteci igračaka da se druže, igraju i uče uz pomoć najsavremenijih didaktičkih igračaka, prilagođenih njihovom uzrastu.\nZbog toga su prostorije biblioteke svakodnevno pune dece koja se tu igraju ili iznajmljuju igračke.\n"Volim da se igram slagalicom", "Često dolazim jer volim da se igram. Našao sam ovde dosta drugara", "Učimo i matematiku, srpski, prirodu...", "Ja volim da se igram slagalice", "Najviše volim da gledam pitalice i da odgovaram", pričaju mališani koje smo zatekli u Biblioteci.\nZajedno sa mališanima u biblioteku dolaze i njihovi roditelji, gde sa pedagoškim asistentima razmenjuju iskustva u vaspitanju dece i njihovoj pripremi za polazak u školu. Među njima su Sandra Kurtišević, Ljiljana Đorđević i Maja Đurđević.\n"Dolazim ovde već dve godine i volim da dolazim zbog toga što se deca ovde lepo druže i uče. Mlađa ćerka mi je ovde naučila azbuku uz pomoć igračaka. Njima se ovde sviđa, a pored toga iznajmljujemo igračke koje nosimo kući", kaže Kurtišević.\n"Nikada ne bih mogli da im kupimo ovako vredne igračke kao što ih dobijamo ovde. Deca se slobodno igraju sa njima u biblioteci, a redovno i iznajmljujemo igračke", priča Đorđević.\n"Dolazim ovde veoma često, kada god imamo vremena, jer se deca ovde zaista lepo osećaju. Ima puno igračaka koje se njima sviđaju, a koje ne bismo mogli da im kupimo. Sve im se sviđa, a i nama", kaže Đurđević.\nBibliotekarka Emina Nikolić kaže da biblioteka ima brojne veoma kvalitetne i skupe didaktičke igračke zbog čega je svakodnevno posećuje sve više dece i njihovih roditelja.\nPrema navodima naše sagovornice, u Biblioteci se jednom nedeljno organizuju se radionice sa majkama i decom, a pedagozi jednom nedeljno odlaze i u udaljena romska na periferiji.\n"Biblioteka ima 130 čalnova sa više od 200 dece, kojima je na raspolaganju 250 igračaka za različite uzraste. Periodično posećujemo i udaljena romska naselja jer se trudimo da deci kojane mogu da dođu kod nas, obezbedimo da ove igračke budu dostupne i njima", kaže bibliotekarka Emina Nikolić.\nBiblioteka otvorena svima\nBiblioteka igračaka ima odličnu saradnju sa Dečjom ustanovom Nada Naumović sa kojom razmenjuju ideje i povremeno organizuju zajedničke programe za decu, a prema navodima Branislava Nikolića, pedagoškog asistenta Biblioteka igračaka je otvorena i za decu drugih nacionalnosti tako da su u njoj rado viđeni gosti i mališani iz komšiluka koji nisu romske nacionalnosti.\n"Često nam dolaze i deca iz većinske populacija koja su nam dragi gosti. Učlanjuju se u našu biblioteku i koriste naše resurse. Na najbolji način smo prihvaćeni od većinskog stanovništva i svi se trudimo da pre svega obezbedimo što bolje startne pozicije dece", kaže Branislav Nikolić.\nU Biblioteci igračaka radi više diplomiranih pedagoga, koji su istovremeno i asistenti u nastavi, čiji je zadatak da pomažu romskoj deci tokom školovanja, ali i u procesu njihove pripreme za uključivanje u obrazovni sistem.\nJedna od njih je i Jelena Izgarević koja kaže da igračke, slikovnice i knjige, pomažu deci predškolskog i školskog uzrasta u razvijanju različitih sposobnosti.\n"Pored igračaka imamo i knjige koje su za različite uzraste, a deci pomažemo i kod izrade domaćih zadataka i savlađivanja gradiva. Imam grupu dece koja svakodnevno dolazi da zajedno radimo na gradivu za osnovne škole. Napredak te dece koja rade sa nama je očigledan jer ona uspešno savlađuju gradivo", kaže Izgarević.\nEvropska komisija je nagradila ovaj projekat, kao najbolji u regionu u integraciji Roma.


Gradonačelnik poručuje: Obračunaću se sa neradnicima i onima koji krše zakon u Valjevu - Kolubarski Info\nUbljanin uhapšen zbog pokušaja ubistva oca\nIzveštaj o broju pozitivnih covid-19 od 24. maja\nNeće naneti štetu SNS-u zato što narod veruje u Vučića: Marković i Orlić saglasni – prljava kampanja protiv Gojkovića neće dati rezultate\nValjevski SPS kaubojac: Kako je “dobar momak” postao “zao”?\nGradonačelnik poručuje: Obračunaću se sa neradnicima i onima koji krše zakon u Valjevu\nredakcija2 December 2, 2019\t1 Komentar\nNa osnovu izveštaja interne revizije kao i budžetskog inspektora, Gradonačelnik Valjeva dr Slobodan Gvozdenović je formirao komisiju koja će se baviti poslovanjem Predškolske ustanove „Milica Nožica“ i izveštajem državnih organa.\nKako saznajemo, već duže vreme se u obdaništu radnici žale na mobing bivše higijeničarke Dude. Takođe, loš kvalitet hrane za decu je česta diskusija u ovom obdaništu, a kako naš izvor navodi, bilo je i sumnjivih transakcija prilikom organizovanja rekreativne nastave u objektu na Divčibarama čiji su vlasnici poznati Valjevski industrijalci.\nIako Grad ne štedi kada su u pitanju kupovina igračaka i drugih industrijskih sredstava za obdaništa, česta je pojava da sami roditelji kupuju školski pribor i igračke kako bi se deca igrala, a kako naši izvori navode sumnja se na otuđenje sredstava za rad obdaništa.\nKako saznajemo, predškolska ustanova „Milica Nožica“ izbegava primenu zakona o javnim nabavkama, a na mala vrata u biznis uvodi svoje prijatelje sa kojima je bračni par koji upravlja obdaništem u vrlo bliskim odnosima.\nDirektor obdaništa “Milica Nožica” Zlatomir Marković / Foto: printscreen\nRadnici PU Milica Nožica tvrde da nakon afere sa dobavljačem hrane iz Smederevske Palanke deca mesecima nisu imala na meniju meso i jaja, već je umesto toga bio serviran takozvani „zidarski meni“ gde su dva puta nedeljno jela pasulj sa srpskom kobasicom.\nIzvori bliski Gradonačelniku govore da je on odlučan u nameri da uvede red u poslovanje svih budžetskih, direktnih i indirektnih korisnika bez ikakve sentimentalnosti kada su u pitanju partijska pripadnost, mahanacije, nekompetentnosti i kombinacije koje se moraju odlučno preseći jer za to gradonačelnik ima nultu toleranciju.\nO aferi Obdanište pratite Kolubarski.info, radio Valjevo i portal INFO 24.\nSve o pravima i obavezama odbornika na jednom mestu\nUz jubilej određena lokacija za novu zgradu Gradske biblioteke\nDecember 2, 2019 - 3:03 pm\nSprdajte se, a deca ispaštaju!\nUbljanin uhapšen zbog pokušaja ubistva oca May 24, 2020\nIzveštaj o broju pozitivnih covid-19 od 24. maja May 24, 2020\nNeće naneti štetu SNS-u zato što narod veruje u Vučića: Marković i Orlić saglasni – prljava kampanja protiv Gojkovića neće dati rezultate May 24, 2020\nValjevski SPS kaubojac: Kako je “dobar momak” postao “zao”? May 24, 2020\nKo stoji iza prljave kampanje protiv Lazara Gojkovića? May 23, 2020


ALCAZAR – Luksuzni drveni nameštaj - Lux Life luksuzni portal: Moda, Stil, Trendovi, Kolekcije 2014...\nAL CAZAR – Luksuzni drveni nameštaj\nAl Cazar, kompanija proizvodnje nameštaja iz Egipta, osnovana je 1998. godine, kao porodični biznis…\nPredstavljamo vam brend koji je za kratko vreme postao sinonim za visoki kvalitet, sa svojim sofisticiranim proizvodima, koji odišu umetničkim radom. Drvo je svakako na prvom mestu kada je reč o materijalu. Kompanija je prepoznatljiva po unikatnošću i tradiciji od koje ne odstupa. Osnovni cilj, svakako je zadovoljavanje svakodnevnih potreba i želja ljubitelja njihovih komada nameštaja širom sveta…\nPrelepa kolekcija, sa svojim zamršenim krivinama, izaziva pažnju na sjajne detalje. Odiše izvanrednim ukusom, funkcionalnošću, stilom i jedinstvenošću, i lako će se uklopiti u svaki dom. Al Cazar, osim što obezbeđuje večne komade kućnog, nudi širok spektar baštenskog nameštaja. Svaki komad dizajniran je tako da se prilagodi svom okruženju, kao i da pruži izuzetan komfor.\nKompaniju krasi napredna tehnologija, vrhunske ideje i sam tim, koji ih na veoma uspešan način realizuje…\nPROČITAJTE SLEDEĆI TEKST: LUKSUZNA RUČNO RAĐENA STOLICA\nCalligaris CENA od 1.240,00 €\nMarconio Whirlpool SPA CENA od 748,00 €


Neumorni 'Srbi za Srbe' širom sveta\nGlas Srbije\t17.02.2015 11:49\nHumanitarna organizacija “Srbi za Srbe” za deset godina aktivnog rada prikupila je 1,2 miliona evra novčanih donacija i nekoliko stotina hiljada evra donacija u robi, koje su uputili humani ljudi iz naše dijaspore širom sveta, ali i oni iz Srbije i drugih zemalja regiona.\nZahvaljujući donacijama, neophodnu pomoć je dobilo mnogo ugroženih srpskih porodica u regionu, pre svega onih sa više dece, a sa akcijama se nesmanjenim tempom nastavlja i u ovoj godini.\nSamo tokom decembra prošle godine Humanitarna organizacija “Srbi za Srbe” sakupila je novčanih donacija u iznosu od 39.282 evra i nastavila svoje aktivnosti među kojima je prioritet poslednjih meseci pomoć porodicama koje su ugrožene prošlogodišnjim majskim poplavama. Pomoć je uručena mnogim porodicama širom Republike Srpske, kao i na području Srbije, pre svega u Obrenovcu. Nisu zaboravljene ni ugrožene porodice na Kosovu i Metohiji, koje su i svih prethodnih godina bile u fokusu organizacije. Tri brata koja su prerano ostala bez roditelja, jedanaestogodišnji Strahinja, devetogodišnji Mihajlo i sedmogodišnji Nemanja Petrović iz Gračanice, o kojima sada brine stric, dobila su belu tehniku i nameštaj. Tokom decembra organizacija je pokrenula veliku Božićnu akciju u okviru koje je planirano dopremanje pomoći za više od 50 porodica širom Balkana.\n“U januaru smo nastavili sa planiranim projektima. Krenuli smo i sa realizacijom Božićne akcije, u okviru koje smo obezbedili pomoć za više od 20 porodica na Kosovu i Metohiji, više od 17 porodica u Krajini, i za po nekoliko porodica na području centralne Srbije, Republike Srpske i Crne Gore, tako da smo premašili planirani broj.\nPomoć sadrži stvari neophodne porodicama za svakodnevni život: belu tehniku i ostalo pokućstvo, stvari za decu, drva za ogrev, građevinski materijal za završetak započetih radova, itd.”, kaže za naš radio predsednik organizacije “Srbi za Srbe” Igor Rašula. U okviru Božićne akcije organizacija je pokrenula i projekat kupovine seoskog imanja u selu Subotinac kod Aleksinca, za desetočlanu porodicu Tomić iz Mladenovca, kako bi mogla da živi od svog rada. Porodicu čine otac Ivica, majka Slađana, koji su ostali bez posla, i njihovo osmoro dece.\nGovoreći o daljim aktivnostima organizacije, Igor Rašula ističe da planiraju da do kraja maja ove godine zaokruže pomoć porodicama koje su stradale od poplava i time možda i zatvore taj projekat pomoći. Pored toga, nastaviće sa pomaganjem najugroženijim porodicama širom Balkana, pre svega onima sa više dece.\n“Prioritet će biti obezbeđivanje poljoprivrednih mašina, plastenika, životinja za uzgoj i, eventualno, motivisanje ljudi za početak bavljenja organskom proizvodnjom, koja uzima sve više maha u Srbiji. Na taj način omogućićemo da se porodice koje dobiju pomoć osamostale i zarađuju za sebe”, kaže Rašula.\nIstičući veliku humanost i spremnost srpske dijaspore da pomaže i učestvuje u humanitarnim akcijama, naš sagovornik kaže da se to potvrđuje kroz aktivnosti organizacije “Srbi za Srbe”, ali i desetine, pa i stotine drugih organizacija preko kojih srpska dijaspora pomaže našem narodu u Srbiji i regionu. On zahvaljuje dijaspori i svim ostalim ljudima dobre volje koji su nesebično podržavali rad organizacije, ali i na drugi način se trudili da pomognu najugroženijima. Poziva sve da se preko fejsbuk stranice, kao i zvaničnog sajta organizacije srbizasrbe.org upoznaju sa njenim radom i, ukoliko misle da je to ispravno, podrže njene aktivnosti. Na sajtu se mogu naći i detaljni finansijski izveštaji, fotografije i drugi dokumenti o donatorima, prikupljenim sredstvima i o tome kako su utrošena.


Uz jači tržišni nadzor više domaćih proizvoda na tržištu EU | Ministarstvo trgovine, turizma i telekomunikacija\nObjavljeno 24. septembra 2013.\nJačanje sistema tržišnog nadzora prehrambenih i neprehrambenih proizvoda, povećaće bezbednost proizvoda iz Srbije i obezbediće njihov veći pristup na tržište Evropske unije, rekla je danas Tatjana Matić, državni sekretar u ministarstvu spoljne i unutrašnje trgovine i telekomunikacija na otvaranju godišnjeg Samita o tržišnom nadzoru.\n„Kako novi sistem bude uvođen, tako će i Srbija postepeno imati sve bolji pristup tržištu EU. To jedna od najkorisnijih stvari za srpsku privredu. Ključni zadatak nadležnih organa u ovom sistemu je uspostavljanje efikasnog tržišnog nadzora kojim se postiže da proizvodi ispunjavaju propisane zahteve uz minimalno opterećenje privrede“, izjavila je Matić na Samitu koji su organizovali Ministarstvo spoljne i unutrašnje trgovine i telekomunikacija i EU projekat „Jačanje sistema tržišnog nadzora u Srbiji za neprehrambene i prehrambene proizvode–MSS“. Ona je naglasila da implementacija EU prakse zahteva novi pristup u sprovođenju aktivnosti tržišnog nadzora na način koji doprinosi poštenoj konkurenciji na tržištu, zaštiti potrošača I zaštiti drugih aspekata javnog interesa.\nEndrju Foster, operativni i politički direktor u Institutu za trgovinske standarde, preneo je da je uvođenje novog EU sistema tržišnog nadzora zanačajno doprinelo bezbednosti potrošača u Velikoj Britaniji, ali je istovremeno govorio i o njegovim izazovima. Kako je objasnio šef odeljenja za projekte u Delegaciji EU Hoze Gomez, u sistemu EU sami privredni subjekti, a ne regulatorna tela tržišnog nadzora, moraju da preuzmu odgovornost za bezbednost svojih proizvoda, i usaglašavanje sa CE oznakom koja se koristi u EU. To znači da, da bi sistem uspeo, moraju da ga razumeju i inspektori i privredni subjekti, a CE oznaka da bude prepoznatljiva među potrošačima.\nDetaljnija diskusija vodila se oko napretka i izazova sa kojim se Srbija suočava. Pomoćnik ministra Lidija Stojanović i viši savetnik Vera Despotović iz Ministarstva spoljne i unutrašnje trgovine i telekomunikacija tesno sarađuju sa timom domaćih i stranih stručnjaka kroz projekat “Jačanje sistema tržišnog nadzora u Srbiji za neprehrambene i prehrambene proizvode” koji finansira EU. Mi trenutno radimo na procesu prenošenja EU zakonodavstva kojim se regulišu minimalni bezbednosni zahtevi za brojne prioritetne proizvode poput igračaka i kozmetike, kako bi Srbija nastavila da napreduje ka potpunom usaglašavanju sa zakonodavstvom EU o bezbednosti proizvoda, izjavila je pomoćnik ministra i glavni tržišni inspektor Lidija Stojanović. Kroz projekat je do sada obučeno više od 100 tržišnih inspektora, a biće uveden i nov upravljački informacioni sistem. Učesnici samita informisani su i o seriji obuka koja će uslediti kako bi inspektori dobili podršku u prelasku na novi EU pristup tržišnog nadzora.\nGodišnjem Samitu o tržišnom nadzoru prisustvovalo je više od 100 predstavnika poslovne zajednice i državnih institucija.


Jeftini letovi za Ćinhuangdao - Avio karte Ćinhuangdao - eSky.rs\nAvio karte za Ćinhuangdao\nPretražite letove za Ćinhuangdao\nProverite najbolje prilike za letove za Ćinhuangdao\nVreme u Ćinhuangdaou (°C) - prosečne temperature i sunčani dani\n✔ Postoje li posebne ponude za letove za Ćinhuangdao na eSky.rs?\n✔ Mogu li se pobrinuti za osiguranje prilikom rezervacije leta za Ćinhuangdao?\n✔ Ako rezervišem let za Ćinhuangdao, mogu li da rezervišem ujedno i smeštaj?\n✔ Koje avio-kompanije nude letove za Ćinhuangdao?\nBudite sigurni, da na eSky.rs ponuda letova za Ćinhuangdao uključuje ne samo niskotarifne avio-kompanije, već i one koje su specijalizovane za visoki standard.\nTražite smeštaj? Proverite najbolje hotele u Ćinhuangdaou\nNađite smeštaj u Ćinhuangdaou\nJeftini letovi do Kine Jeftini letovi iz Kine Jeftini letovi za Silinhot Jeftini letovi iz Silinhota Jeftini letovi za Gilgit Jeftini letovi iz Gilgit\nJeftini letovi do Folklandskih Ostrva Jeftini letovi iz Folklandskih Ostrva Jeftini letovi do Lulea Airport Jeftini letovi od Lulea Airport


101. i 102. sjednica Vlade F BiH: 30 miliona eura za izgradnju hidroelektrane Janjići – Magazin Plus\nHome/101. i 102. sjednica Vlade F BiH: 30 miliona eura za izgradnju hidroelektrane Janjići\nU Sarajevu je jučer završen nastavak 101. sjednice Vlade FBiH na kojoj je, uz ostalo, utvrđen Nacrt zakona o porezu na dobit čiji je cilj poboljšanje rješenja u sadašnjem tekstu Zakona iz 2008. godine, odnosno otklanjanje nedostataka uočenih tokom primjene Zakona koji su dovodili do dvojbe, te usuglašavanje s drugim zakonskim propisima.\nVlada FBiH prihvatila je zaduženje Federacije BiH po Sporazumu o zajmu i projektu između Kreditanstalt fur Wiederaufbau (KfW), Bosne i Hercegovine, Federacije BiH i Javnog preduzeća Elektroprivreda BiH d.d. Sarajevo u iznosu od 30.000.000 eura, u cilju izgradnje hidroelektrane Janjići. Prihvaćena je i informacija o sporazumu s KfW-om, kojim Elektroprivredi HZ HB d.d. Mostar treba biti osigurano 100.000.000 eura za izgradnju crpne hidroelektrane Vrilo.\nFederalna vlada je podržala i inicijativu da kreditnim zaduženjem kod Kreditanstalt fur Wiederaufbau (KfW) Frankfurt na Majni budu osigurana sredstva za realizaciju druge faze Projekta vodosnabdijevanja i zbrinjavanja otpadnih voda u BiH, za općine Tuzla i Zenica, u iznosu do 11.000.000 eura.\nUsvojen je i Program o prestrukturiranju elektroenergetskog sektora u FBiH, a ključne promjene i obaveze koje proizilaze na osnovu odredbi Zakona o električnoj energiji u Federaciji BiH koje će biti obuhvaćene ovim programom su funkcionalno razdvajanje svih djelatnosti, pravno razdvajanje i neovisnost za djelatnost distribucije, te računovodstveno razdvajanje djelatnosti snabdijevanja na regulisano i tržišno snabdijevanje.\nVlada FBiH je jučer imenovala predsjednika i članove Upravnog odbora Finansijsko-informatičke agencije, na period od četiri godine. Za direktora ove agencije imenovan je Edah Ćerimagić, a za njegovog zamjenika Ivan Đogić.\nMehmedaliju Sijarića je jučer Vlada predložila za imenovanje na poziciju člana Regulatorne komisije za energiju u FBiH iz reda bošnjačkog naroda, na mandatni period od pet godina.\nVlada je također izvršila više imenovanja u preduzećima sa većinskim državnim kapitalom.\nNakon završetka 101. sjednice Vlada Federacije počela je 102. sjednicu.\nVlada Federacije BiH je na jučerašnjoj 102. sjednici utvrdila Prijedlog zakona o dopunama Zakona o unutarnjim poslovima Federacije Bosne i Hercegovine i uputila ga u parlamentarnu proceduru po hitnom postupku. Dopunama se precizno reguliraju prava i dužnosti federalnog ministra unutrašnjih poslova i direktora policije u slučajevima kada se radi o nadležnostima Federacije i kada je u većem obimu narušen javni red i mir, sigurnost građana, osoba koje obavljaju svoje službene dužnosti i imovina, u slučaju vanrednih situacija u dva i više kantona.\nUtvrđen je i Prijedlog zakona o dopuni Zakona o izvršavanju Budžeta Federacije Bosne i Hercegovine za 2014. godinu, kojom se omogućava Vladi FBiH da u slučaju spriječenosti ministra finansija, ovlasti osobu kako bi se u vanrednim okolnostima zadržao kontinuitet u izmirenju obaveza Vlade Federacije BiH.\nFederalna vlada je jučer razmatrala Prednacrt zakona o plaćama i drugim materijalnim pravima članova organa upravljanja i drugih organa institucija Federacije Bosne i Hercegovine, javnih preduzeća i drugih privrednih društava u većinskom vlasništvu Federacije BiH. Cilj je putem utvrđivanja maksimalnih iznosa, ograničiti visinu naknada i plaća za članove organa upravljanja i drugih organa institucija Federacije BiH, javnih preduzeća i drugih privrednih društava u većinskom vlasništvu Federacije BiH. Nakon rasprave zaključeno je da radna grupa koja je radila na izradi ovog zakonskog rješenja ugradi sve prijedloge i sugestije koje su danas izrečene kako bi ovaj propis bio pravedniji i ujednačeniji, te da će se Vlada o takvom tekstu izjasniti na jednoj od narednih sjednica.\nVlada FBiH donijela je Odluku o odobravanju izdvajanja sredstava utvrđenih Budžetom Federacije Bosne i Hercegovine za 2014. godinu u iznosu od 450.000 KM za finansiranje Crvenog krsta/križa Federacije Bosne i Hercegovine za 2014. godinu.\nZbog obaveza ministara, 102. sjednica Vlade FBiH bit će nastavljena sljedeće sedmice.


Za svaku novorođenu bebu od 01. januara 2020. godine opština Mali Zvornik obezbediće poklon paket u vrednosti od 5000 dinara | INFO 24\nZa svaku novorođenu bebu od 01. januara 2020. godine opština Mali Zvornik obezbediće poklon paket u vrednosti od 5000 dinara\nPorodice na području opštine Mali Zvornik koje su u tekućoj godini dobile prinovu ovih dana posetili su predstavnici lokalne samouprave i uručili im poklon pakete sa najnephodnijim stvarima za novorođenčad, u vrednosti od 5000 dinara.\nPodela bebi paketa roditeljima izvršena je u skladu sa novom odlukom o finansijskoj podršci porodici sa decom, koju je donela Skupština opštine Mali Zvornik, prema kojoj će lokalna samouprava za svaku novorođenu bebu, od 01. januara 2020. godine, obezbediti poklon paket, vredan 5000 dinara.\nNa osnovu pomenute odluke, osim poklon paketa, roditeljima sleduje i isplata roditeljskog dodatka, koji iznosi za prvo dete 55.000 dinara, za drugo 65.000 i za svako sledeće dete 75.000 dinara.\nZamenik predsednika opštine Mali Zvornik Miloš Radojčić, koji je protekle sedmice, zajedno sa rukovodiocem Odeljenja za finasije, opštu upravu i društvene delatnosti Opštinske uprave u Malom Zvorniku Milanom Jevtićem, obišao tri porodice na području opštine sa bebama rođenim u tekućoj godini i uručio im pakete za novorođenčad, izjavio je da je cilj ove akcije pružanje podrške roditeljima, u trenutku kada im je ona najneophodija, neposredno nakon rođenja deteta, te davanje podsticaja rađanju dece, proširenju porodice i većem natalitetu u opštini ubuduće.\n„Brigom o detetu od prvog dana njegovog rođenja želimo da pokažemo da je podrška porodici i rađanju dece jedan od prioriteta u radu lokalne samouprave“, rekao je Radojčić, navodeći da su poklon paketi pripremljeni za svaku bebu sa prebivalištem na teritoriji Malog Zvornika, rođenu u periodu od 1. janura 2020. godine.\nOn je naveo da bebi paketi sadrže sve što je potrebno za zbrinjavanje novog člana porodice u prvim mesecima nakon rođenja i da se nada da su mame zadovoljne sadržajem paketa.\nZamenik predsednika opštine rekao je da će lokalna samouprava i ubuduće veoma posvećeno raditi na kreiranju i sprovođenju mera koje imaju za cilj da podstaknu rađanje.\nPrema njegovim rečima, opština će tokom 2020. godine povećati izdvajanja predviđena odlukom o finansijskoj podršci porodicama sa decom, te u narednim mesecima i godinama nastaviti sa podelom paketa za novorođenčad.\nBudući da je za svaku porodicu veoma važno ostvarivanje ekonomske i socijalne sigurnosti, Radojčić je kao značajan rezultat opštine na planu poboljšanja uslova za zapošljavanje naveo nedavno potpisivanje ugovora sa kompanijom“Mydenim tekstil“ iz Turske, o davanju u zakup poslovnog prostora, u kojem će ta firma za oko mesec dana pokrenuti fabiku tekstila i omogućiti posao za 300 radnika sa područja opštine.\nGovoreći o ostalim vidovima podrške koju lokalna samouprava pruža porodicama u Malom Zvorniku, Radojčić je, kao posebno značajne mere, izdvojio finansijsku pomoć opštine mladim bračnim parovima, koji žele da žive na selu, za kupovinu kuća sa okućnicom, u iznosu od oko 1.000.000 dinara, kao i finansiranje pokušaja vantelesne oplodnje za parove koji žele potomstvo.\nNoćas nije bilo novih uzoraka za testiranje na koronu, zaraženih 46\nIzveštaj kol centra u vezi sa zdravstvenim stanjem građana


sreda, 13 januar 2016 13:03\nPovodom ubistva medicinske sestre u prostorijama Doma zdravlja Šabac, ASNS – Granski sindikat zdravstva i socijalne zaštite Srbije osuđuje ovaj zločin bez presedana i ponovo ukazuje po ko zna koji put da su zaposleni u zdravstvu potpuno nezaštićeni i prepušteni sami sebi.\nASNS-Granski sindikat zdravstva i socijalne zaštite Srbije je godinama unazad insistrirao da zaposleni u zdravstvenim ustanovama moraju dobiti status službenog lica ali su se svi nadležni, od resornog ministarstva do poslaničkih grupa Narodne skupštine, oglušili na naš zahtev.\nIstičemo da je u Domovima zdravlja posebno teška situacija za zaposlene zbog nepostojanja mera bezbednosti, odnosno fizičkog obezbeđenja.\nI pored teškog materijalnog položaja zaposlenih u zdravstvu, sprovode se i mere smanjenja broja zaposlenih, što neminovno dovodi do nezadovoljstva kako kod pacijenata tako i kod zaposlenih. Sve će to dovesti do pogoršanja i povećanja incidentnih situacija u zdravstvenim ustanovama.\nASNS-Granski sindikat zdravstva i socijalne zaštite Srbije ponovo apeluje na nadležne da se po hitnom postupku preduzmu aktivnosti na donošenju odluka o dodeli statusa službenog lica za zaposlene u zdravstvu.\n13. januar 2016. godine\nASNS - Granski sindikat zdravstva i socijalne zaštite Srbije


Studentska organizacija FON-ov centar za razvoj karijere organizuje projekat "Vruća stolica"\nStudentska organizacija FON-ov centar za razvoj karijere organizuje projekat Vruća stolica. Ove godine projekat se sastoji iz dva dela. Prvi deo je „Biznis scena pod reflektorima“ i održaće se 19. maja u Kombank Dvorani. Na ovom delu projekta iskusni preduzetnici će kroz kratko obraćanje podeliti svoje dugogodišnje iskustvo, znanje i savete. Pričaće o tome na koji način su uspeli da ostvare uspeh u preduzetništvu, sa kojim problemima su se susretali, kao i koje su to ključne osobine jednog preduzetnika. Svoje izlaganje će održati Radoslav Veselinović – osnivač kompanije Galeb Group, Aleksandar Matanović – osnivač i direktor kripto menjačnice ECD.rs i Aleksandar Stanić – najpoznatiji dropshipper na Balkanu.\nEdukativni deo projekta će se održati 23. maja u ICT Hub-u i obuhvataće radionice: „Bez treme do biznis šeme” i „Kako da baš TI budeš izabran?”. Na ovim radionicama obradiće se teme straha, treme, veštine prezentovanja i samopouzdanja. Iskusni predavači iz oblasti HR menadžmenta će podeliti svoje praktične i korisne savete u cilju suzbijanja i usavršavanja ovih problema. Pored radionica, tog dana će biti održana i simulacija intervjua „1 na 1″ koju će sprovesti predstavnici kompanija A1, KPMG, Carlsberg, Elixir Group i predstavnici kompanije Galeb.\nPrijave za projekat su besplatne i otvorene za prvi deo projekta do popunjavanja kapaciteta, a 20. 05. se zatvaraju prijave za edukativni deo projekta. Sve dodatne informacije možete naći na njihovom sajtu www.fonovcentar.rs ili Instagram stranici @fonovcentar.


U posljednjih 48 sati spašeno 1.149 imigranata | Portal 072info\nU posljednjih 48 sati spašeno 1.149 imigranata\n22/04/2014 22/04/2014 u 17:35\nViše od hiljadu imigranata je spašeno u 48 sati i transportirano na sicilijanske obale u okviru operacije talijanske mornarice Mare Nostrum, dok političke stranke traže prekid zbog velikih troškova za Italiju.\nMornarica je najavila u utorak dolazak u luku Augusta na Siciliji broda amfibije San Giorgio sa 321 imigrantom spašenim u Sicilijanskom kanalu, od kojih su 62 žene i petero djece. Mornarica je saopćila da je uhapsila u ponedjeljak u operacijama identifikacije imigranata dvojicu među njima koji su pružali otpor službenicima javnog reda.\nU toku posljednjih 48 sati, ukupno je 1.149 imigranta talijanska mornarica prevezla u sicilijanske luke u saradnji s lokalnom obalskom stražom i trgovačkim brodovima. Od početka godine, gotovo 22.000 imigranata i izbjeglica je stiglo čamcima na talijanske obale, ili deset puta više nego u istom periodu 2013. godine, prema vlastima.\nPrema talijanskim medijima, vlada je već potrošila 60 miliona eura za operaciju Mare Nostrum, povjerenu talijanskoj mornarici, čija se cijena procjenjuje na devet miliona mjesečno. Operaciju je pokrenula vlada Enrica Lette u jesen (18. oktobra 2013. godine), nakon dvije pomorske nesreće u kojima se utopilo najmanje 400 imigranata i izbjeglica.\nU prosjeku, pet vojnih brodova s njihovim helikopterima i više od 900 mornara i oficira svakodnevno učetvuju u operaciji nazvanoj po imenu koje su Rimljani u antičkom dobu dali Mediteranu.\nMateo Salvini, šef antiimigracione stranke Liga sjevera, tražio je prekid programa cijeneći da “talijanski građani finansiraju krijumčare i ilegalnu invaziju na naše obale”.\nMaurizio Gaspari desno krilo stranke Forza Italia je ocijenio da se radi o “ludoj i skupoj operaciji i da smo došli do farse sa krijumčarima koji najavljuju odlazak brodova da bi pokrenuli intervenciju spašavanja”.\nPočetkom aprila, ministar unutarnjih poslova Angelino Alfano je uputio apel Evropskoj uniji kako bi ona više pomogla Italiji koja je suočena s prilivom imigranata. On je naveo broj od 300.000 i 600.000 kandidata u emigraciji spremno da se iskrca s libijske obale u Evropu.\nEvropa “mora preuzeti situaciju u ruke. Ona ne može reći da je, dajući 80 miliona eura Frontex-u (Agenciji za nadgledanje evropskih granica) riješila problem”, rekao je on.\nČelik domaćin prvog finalnog susreta Kupa BiH 7. maja\nBiH će u Brazilu imati najmanje navijača


Marinović: Nijedna vlada nije izvršavala rešenja Poverenika - Društvo - Dnevni list Danas\nPočetna » Društvo » Marinović: Nijedna vlada nije izvršavala rešenja Poverenika\nPoverenik za informacije od javnog značaja ističe da se ne može izmenama zakona primorati izvršna vlast na saradnju\nMarinović: Nijedna vlada nije izvršavala rešenja Poverenika\nVuk Jeremić10.11.2020. 14:59\nDa bi predsednik Srbije javno čitao poverljiva dokumenta Bezbednosno-informativne agencije, što je nesporno činio 1. avgusta 2019. godine na televiziji Pink, morao je prethodno da sa istih skine oznaku tajnosti.\nZakon je tu jasan – ukoliko je opozvao oznaku tajnosti, a kao predsednik Republike ima to zakonsko pravo, onda bi svi ti dokumenti morali da budu dostupni javnosti. Ukoliko nije, predsednik je počinio krivično delo.\nMeđutim, u Srbiji stvari ne funkcionišu uvek onako kako to predviđaju zakoni.\nTelevizija N1 duže od godinu dana pokušava da dođe do dokumenata koje je predsednik čitao, a u tome im nije pomoglo ni rešenje Poverenika za informacija od javnog značaja koji je Bezbednosno-informativnoj agenciji naložio da dokumenta dostavi.\nOvaj slučaj nije izuzetak.\nNaprotiv, svake godine je na stotine sličnih u kojima organi javne vlasti ignorišu rešenja Poverenika odbijajući da dostave informacije od javnog značaja.\nU korenu problema je što Zakon o slobodnom pristupu informacijama od javnog značaja predviđa da rešenja Poverenika izvršava Vlada Srbije.\nPritom, ne postoje nikakve sankcije ukoliko to ne učini, zbog čega joj je praktično prepušteno na volju da odluči da li će poštovati zakon.\nU poslednjem izveštaju Poverenika za 2019. godinu „uporno izostajanje podrške Vlade Srbije“ se apostrofira kao najveća prepreka u ostvarivanju prava.\n„Nijedna Vlada od 2005. godine naovamo nije sprovela nijedno rešenje Poverenika“, kaže za Danas poverenik za informacije Milan Marinović.\nIako ističe da bi određene poteškoće u sprovođenju zakona mogle da budu otklonjene izmenama zakona, Marinović naglašava da to teško da može da se učini i za ovaj problem.\n– Poverenik nije iznad Vlade, kao što ni Vlada nije iznad Poverenika pošto je on nezavisan državni organ, navodi poverenik.\nOno gde izvestan pomak, prema njegovim rečima, može da bude ostvaren je u omogućavanju Poverenika da finansijski kažnjava državne organe koji se ogluše o rešenja.\nOvakva mogućnost je, dodaje, praktično onemogućena izmenama Zakona o opštem upravnom postupku od pre tri godine.\n– U tom zakonu se navodi da pravnom licu može da bude izreknuta kazna u rasponu od polovine njegovih mesečnih primanja, do deset procenata njegovih godišnjih primanja u prethodnoj godini. Međutim, kada smo kontaktirali Upravu za trezor, rečeno nam je da takva kategorija ne postoji u Zakonu o budžetu i da samim tim ne mogu da nam odgovore o kolikim iznosima je reč. Time smo ostali u situaciji da možemo samo da pretimo novčanim kaznama, bez mogućnosti da ih i sprovedemo, kaže Marinović.\nPredlog njegove kancelarije je da izmene Zakona o slobodnom pristupu informacijama obuhvate mogućnost da Poverenik, u slučaju odbijanja državnih organa da dostave informacije, prekršajnim nalogom prinudi organ na plaćanje kazne, što ih ne aboliralo od obaveze da dostave tražene informacije. Ipak, ovo je i dalje samo predlog.\n– Koliko mi je poznato, Ministarstvo države uprave je radilo na izmenama Zakona o slobodnom pristupu informacijama od javnog značaja, ali je ono obustavljeno kada je javnost negativno reagovala na mogućnost da javna preduzeća budu izuzeta od obaveze dostavljanja podataka. U međuvremenu su raspisani izbori zbog čega su sve aktivnosti zaustavljene. Krajem ove ili početkom naredne nedelje tražiću sastanak sa novom ministarkom, kako bih se informisao o ovom procesu, kaže Marinović.\nKo prednjači u ignorisanju zakona\nOsim što Vlada ne izvršava rešenja Poverenika za informacije od javnog značaja, u kabinetu u Nemanjinoj sede i rukovodioci ministarstava koja godinama ignorišu svoju zakonsku obavezu da dostavljaju informacije od javnog značaja. Prema izveštaju Poverenika za prošlu godinu, ministarstva su u 79 navrata i pored rešenja odbijala da dostave podatke tražiocima. U ovoj kategoriji prednjači Ministarstvo unutrašnjih poslova sa 31 takvim slučajem. Ministarstvo odbrane je 13 rešenja Poverenika ignorisalo, a Ministarstvo finansija 12. Organi i organizacije u lokalnoj samoupravi su 121 odbijali da postupe po rešenjima, od čega je samo Grad Beograd 30 puta zanemario svoju zakonsku obavezu. Republička javna preduzeća nisu postupila po 18 rešenja, a lokalna javna preduzeća po 26. Organi u oblasti pravosuđa su zakon ignorisali 25 puta u prethodnoj godini.\nMilan MarinovićPoverenik za informacije od javnog značajasaradnjaVlada SrbijeBeograd\nJedno reagovanje na “Marinović: Nijedna vlada nije izvršavala rešenja Poverenika”\nPutuj Evropo. Kakva si da si.


Preispitaće podsticaje povlašćenim proizvođačima – Portal Ulcinj\nPreispitaće podsticaje povlašćenim…\nPreispitaće podsticaje povlašćenim proizvođačima\nVlada će preispitati politiku subvencija za električnu energiju proizvedenu iz obnovljivih izvora – solarnih i vjetroelektrana i malih hidroelektrana, saopšteno je iz Ministarstva kapitalnih investicija.\nIz tog Vladinog resora su Pobjedi kazali da će, ukoliko dođe do preispitivanja politike subvencija, doći i do promjene regulative.\nIz Ministarstva su naveli da se Zakonom o energetici uređuje i oblast podsticanja proizvodnje iz obnovljivih izvora. Plaćanje naknade definisano je članom 24.\n“Na osnovu člana 24 zakona donijeta je Uredba o naknadi za podsticanje proizvodnje električne energije iz obnovljivih izvora i visokoefikasne kogeneracije. Ukoliko dođe do preispitivanja politike subvencija, doći će i do promjene zakonske regulative”, poručili su iz Ministarstva.\nU Crnoj Gori trenutno povlašćeni status ima 28 malih hidroelektrana, dvije vjetroelektrane i pet solarnih elektrana snage do jednog megavata (MW).\nPovlašćenim proizvođačima je na ime podsticaja u prošloj godini isplaćeno 19,42 miliona eura. pokazuju podaci Crnogorskog operatera tržišta električne energije (COTEE), koji su ranije dostavljeni podgoričkom listu.\nOd maja 2014. godine do kraja prošle godine ukupno im je isplaćeno 52,25 miliona eura.\nIz Ministarstva su podsjetili da su donošenjem te uredbe stvoreni uslovi za prikupljanje sredstava za podsticanje proizvodnje iz obnovljivih izvora energije i visokoefikasne kogeneracije.


Liga nacija i zvanično takmičenje UEFA - mojKontakt portal - Radio Televizija Kontakt\nOvo takmičenje će zamijeniti međunardne prijateljske utakmice i poslužiće kao kvalifikacije za prvenstvo Evrope 2020. godine, a kasnije i kao kvalifikaciono za prvenstvo svijeta.\nZa uvođenje Lige nacije glasali su predstavnici 54 zemlje.\n“Ovo je veoma značajna odluka koja će uticati na budućnost reprezentativnog fudbala”, rekao je predsjednik UEFA Mišel Platini, poslije glasanja na godišnjoj skupštini UEFA.\nPlatini je naglasio da održavanje prijateljskih utakmica do sada “nikoga nije interesovalo”.\n“Nisu bili zainteresovani za prijateljske mečeve ni navijači, ni novinari, ni igrači”, rekao je Platini na konferenciji za novinare.\nFormat novog takmičenja u kojem bi učestvovale 54 reprezentacije još nije ustanovljen, iako se već zna da će Liga nacija biti podijeljena u četiri divizije, a igralo bi se od septembra do novembra 2018.godine.\nTakođe, već je iskristalisano da će se 12 elitnih reprezentacija takmičiti u četiri grupe od po tri ekipe u diviziji A, a pobjednici grupa bi se plasirali na “Fajnal for” koji bi se održao u junu 2019.godine.\nKako se navodi, 54 evropska tima i dalje će učestvovati u tradicionalnom kvalifikacionom takmičenju za EP 2020, a te utakmice biće igrane od marta do novembra 2019.godine.\nPlej- of mečevi za EP bili bi odigrani marta 2020.\nPlatini je potvrdio da će svaka od četiri divizije, uključujući i one najniže rangirane, poslati po jedan tim na EP 2020, što bi dalo šansu reprezentacijama kao što su Farska Ostrva, Gibraltar i San Marino da debituju na evropskom takmičenju.\nPrvenstvo Evrope 2020. biće održano u 13 različitih gradova širom Starog kontinenta, koji će biti izabrani u septembru.\nGS UN: Nelegalno pripajanje Krima


Komisije za ljudska prava uputili zahtev Fejbuku | Novine Toronto\nKomisije za ljudska prava uputili zahtev Fejbuku\nFederalna i ontarijska komisija za ljudska prava pridružile su se apelima, da se od Fejsbuka zatraži da spreči poslodavce u Kanadi da postavljaju oglase za posao koji diskriminišu radnike po osnovu godina.\nU pismu Kevinu Čenu, šefu politike za Fejsbuk Kanada, komesari Mari-Klod Landri i Renu Mandan istakli su zabrinutost što, ova popularna društvena platforma, dozvoljava kršenje federalnih i provincijskih zakona o ljudskim pravima.\nOvo pismo je prvi korak u procesu koji bi mogao dospeti predTribunal za ljudska prava, ili čak i pred Vrhovni sud, ukoliko se Fejsbuk ogluši o molbu, a komisije odluče da nastave sa postupkom.\nOva pisma usledila su nakon istrage CBC njuza, koja je ustanovila da Fejsbuk dozvoljava poslodavcima da isključe određene radnike. Na prvi pogled, ništa nije tako očigledno, ali oglasi bi se pojavili samo kod određenih starosnih grupa na toj društvenoj mreži, ili bi im ciljne grupe bile žene ili muškarci.\nU Fejsbuku kažu da će ozbiljno razmotriti ovu žalbu i poraditi na njenom rešavanju.


"Grad sunca" ulepšao vikend na Zlatiboru – ZoomUe\nby Vesna Đurović · 15 јула, 2019\nZLATIBOR – Uspešna saradnja Turističke organizacije Zlatibor i grada Trebinja započeta je promocijom najposećenije srpske planine u ovom hercegovačkom gradu, a nastavljena je gostovanjem predstavnika TO Trebinje i Herceg kuće na Zlatiboru.\nGosti iz Trebinja iskoristili su sunčanu subotu na Kraljevom trgu da brojnim gostima Zlatibora predstave turističku ponudu Trebinja i okoline.\nTO Trebinje na Zlatiboru\nPoznato kao grad Sunca i omiljeno medju turistima iz Srbije, Trebinje se može pohvaliti brojnim prirodnim lepotama i kulturno istorijskim spomenicima, manastirima, gastronomskim specijalitetima i nadaleko čuvenim vinom. Radoznali posetioci imali su priliku da se informišu o turističkoj ponudi grada pod platanima, ali i da degustiraju i pazare proizvode Hercegovačke kuće, medju kojima su najtraženiji bili Tvrdoško vino, sir u maslinovom ulju, domaći med i kozmetički proizvodi od lekovitog bilja.\nKUD Alat Swisslion, Trebinje\nPromociju je uveličao i nastup KUD-a Alat Swisslion koji je igrom i pesmom dočarao duh Hercegovine.\nTags: KUD Alat SwisslionTO Trebinje\nBajina Bašta:Rešenja se izdaju,kuće se grade\nby branko · Published 12 августа, 2014\n„Ako ne verujete u nagradnu igru, dođite u Arilje“\nNext story Pribojke prvakinje Evrope u raftingu\nPrevious story Malinari kreću u štrajk glađu


Obaveštenje - Moratorijum obaveza prema Raiffeisen Leasing-u - Dobrodošli na Raiffeisen Leasing d.o.o. internet strane\nObaveštenje - Moratorijum obaveza prema Raiffeisen Leasing-u\nPoštovani klijenti Raiffeisen Leasing-a,\nPovodom aktuelne zdravstveno-bezbednosne situacije u Republici Srbiji izazvane pandemijom virusa COVID-19, a u skladu sa vanrednim stanjem proglašenim od strane predsednika Republike, Narodna banka Srbije usvojila je dana 17.marta 2020. godine Odluku o privremenim merama za očuvanje stabilnosti finansijskog sistema.\nTim povodom Vas ovim putem obaveštavamo da počev od 20. marta 2020. godine pa u narednih 10 kalendarskih dana, važi ponuda Raiffeisen Leasing-a o mogućem zastoju u otplati (moratorijum) svih Vaših obaveza prema Raiffeisen Leasing-u po osnovu lizing naknade. Moratorijum obuhvata zastoj u otplati kako glavne obaveze (glavnice i kamate), tako i sporednih (naknada, troškova i sl). Moratorijum traje dok traje vanredno stanje, a ne kraće od 90 dana. Ova ponuda se odnosi na sve klijente Raiffeisen Leasing-a: fizička lica, poljoprivrednike, preduzetnike i pravna lica. S tim u vezi, nakon prestanka moratorijuma, primalac lizinga nastavlja da otplaćuje lizing naknadu na koji način se period otplate faktički produžava za tri meseca. U odnosu na redovnu (ugovorenu kamatu) koju Raiffeisen Leasing obračunava za vreme trajanja zastoja, ista se pripisuje dugu i ravnomerno se raspoređuje na preostali rok dospeća.\nUkoliko u roku od 10 kalendarskih dana počev od 20. marta 2020. godine, Raiffeisen Leasing-u ne dostavite obaveštenje da izričito ne prihvatate ponudu o moratorijumu, smatraće se da ste istu prihvatili i moratorijum će se automatski primenjivati počev od dana isteka navedenog roka. Obaveštenje možete dostaviti pozivanjem broja telefona 011/2207400, elektronskom poštom na adresu info.leasing@raiffeisen-leasing.rs ili poštom, na adresu Đorđa Stanojevića 16, 11 070 Beograd.\nRaiffeisen Leasing d.o.o Beograd


Gorenje MMO 20 MGWII mikrotalasna rerna cena, cene Srbija, prodaja Beograd Novi Sad Niš\nGorenje MMO 20 MGWII mikrotalasna rerna cene\nRoštilj Da, Kapacitet 20 l, Snaga 1250 W, Broj nivoa mikrotalasne snage 5, Dimenzije (šxvxd) 43.9 x 25.7 x 35 cm, Težina 11.2 kg... specifikacija\nKapacitet: 20l Tip: Mehanička Snaga: 1000W Grill: Da (1000W) Dim.: 25,7x43,9x33,5 cm Masa: 10kg Odmrzavanje, tajmer\nEPonuda nije internet prodavnica već Vam omogućava da brzo i lako nađete Gorenje MMO 20 MGWII mikrotalasna rerna po najjeftinijoj ceni. Naš cilj je da kupci budu što bolje informisani o ponudi Gorenje mikrotalasna rerna MMO 20 MGWII na tržištu Srbije. Vrlo lako nalazite željeni proizvod za kategoriju Mikrotalasne cene, ne morate da lutate od sajta do sajta za Gorenje Mikrotalasne, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gorenje MMO 20 MGWII mikrotalasna rerna sa PRODAVCEM. EPonuda ne može da garantuje potpunu tačnost specifikacije i slika za Gorenje MMO 20 MGWII mikrotalasna rerna. Pre kupovine, podatke za Gorenje mikrotalasna rerna MMO 20 MGWII proverite na sajtu PROIZVOĐAČA.


Ren: Za Crnu Goru je od ključne važnosti da održi ritam reformi\nPosjeta visoke delegacije iz Crne Gore, premijera Mila Djukanovića te ministra spoljnih poslova Milana Roćena Briselu imala je za cilj razgovore sa ključnim evropskim zvaničnicima o političkom i ekonomskom razvoju Crne Gore, kao i o njenim evropskim perspektivama.\nKako je nakon susreta sa evropskim komesarom za proširenje, Olijem Renom rečeno novinarima, Evropska komisija je spremna da, čim to od nje zatraži Savjet ministara EU, sačini sveobuhvatan pregled, mišljenje o spremnosti Crne Gore da stekne status kandidata za punopravno članstvo u EU.\n“Cijenim opredjeljenost Crne Gore evropskim perspektivama i njen doprinos regionalnoj stabilnosti. Za svaku pohvalu su i napori Crne Gore na reformama koje čine evropske perspektive realnim. Za Crnu Goru je od ključne važnosti da sada održi ritam reformi i nastavi da bilježi uvjerljive rezultate u primjeni Sporazuma o stabilizaciji i pridruživanju”, rekao je, pored ostalog, komesar Ren nakon susreta sa gostom iz Podgorice.\nZa Rena je važno da Crna Gora nastavi sa jačanjem administrativnih kapaciteta, vladavine zakona, kao i sa borbom protiv organizovanog kriminala i korupcije. Evropljani, u svakom slučaju, smatraju da bi ova, 2009. godina mogla za Crnu Goru da znači godinu dobrih vijesti kada su u pitanjju evropske integracije i stavljanje na bijelu šengensku listu.\nCrnogorski premijer Djukanović je poručio kako cilj njegove zemlje ostaje nepromijenjen - evropske integracije i puno ccnastvo u EU. On je uvjeren da će i naredna vlada Crne Gore raditi u tom pravcu.\nNešto kasnije, obraćajući se Sjevernoatlantskom savjetu u sjedištu NATO-a, crnogorski premijer je, pored ostalog, naglasio da njegova zemlja, kao i cijeli Balkan ima jasnu evro-atlantsku perspektivu.\n“Zato očekujemo da sljedeći samit koji proslavlja vrijedan jubilej, 60 godina od svog nastanka, bude prilika da se još jednom potvrdi politika otvorenih vrata. Posao na Balkanu još nije završen i zato naš dio Evrope treba da ostane jedan od prioriteta Alijanse”, poručio je premijer Milo Djukanovich ambasadorima zemalja NATO-a.


(VIDEO) DOBROMIROVIĆ NA PINKU: Srbija zna kako treba da reaguje na šiptarske provokacije! - Informer\n11:40 >> 11:53 Politika 0\nMilan Dobromirović, urednik političke rubrike Informera, rekao je gostujući na TV Pink da je vlast u Prištini upadom na Gazivode htela da skrene pažnu domaće javnosti sa debakla koju su Hašim Tači i Bedžet Pacoli doživeli tokom zasedanja Generalne skupštine UN u Njujorku. Dobromirović je naglasio da Srbija ima jasan vojni plan ukoliko se provokacije Prištine otrgnu kontroli\n- Taj plan je da naša vojska ode na Kosovo u ekstremnim situacijama, kakva je bila ovaj upad na Gazivode. Inače, mi po Kumanovskom sporazumu imamo pravo da uputimo 990 vojnika i policajaca na Kosovo. Mi to nikada nismo iskoristili, onda je sasvim logično kada specijalci ROSU upadnu na nešto što je naše, da mi budemo spremni da reagujemo ukoliko se situacija otrgne kontroli - kazao je Dobromirović.\nPrema njegovim rečima, na sreću, sve je završeno mirno i to što se desilo je neka vrsta provokacije.\n- Interesantno je da je to došlo posle UN, odnosno Generalne skupštine Ujedinjenih nacija, jer, ne zaboravite da su Bedžet Pacoli i Hašim Tači, koji su tamo išli kao neka vrsta osoblja, imali su propusnice na kojima je pisalo "drugi", a ne "diplomate". Oni su bili na meti sopstvenih medija, koji su rekli da je to jedna velika bruka i sramota - izjavio je Dobromirović.\nTV Pink Novo jutro Milan Dobromirović urednik Informera\n(VIDEO) DOBROMIROVIĆ NA PINKU: Brisel je podržavao samo Albance, to im se sada obija o glavu!


Grba zna ko će biti kriv ako Srbija ne osvoji medalju, oštar i prema ''Pekmenu''! - Sportske.net\nGrba zna ko će biti kriv ako Srbija ne osvoji medalju, oštar i prema ''Pekmenu''!\nLegenda Partizana Goran Grbović, kao i uvek, otvoreno govorio o košarkaškim aktuelnostima. Prvenstveno o reprezentaciji Srbije i dešavanjima u njegovom nekadašnjem klubu.\nKarahodžić u Partizanu!Džikić već sklopio kockice - Ovo je Partizanov tim za narednu sezonu!Još jedno odustajanje od EvrokupaABA - Kompletiran spisak učesnikaPartizanu stiže pojačanje iz Unikahe!\nPosle startne, ubedljive pobede nad Venecuelom, košarkaška reprezentacija Srbije je zaređala sa porazima u Riju. Na redu je duel sa Amerikancima i još jedan poraz na vidiku, posle čega kikseva više ne sme biti, ako se želi zapaženiji rezultat na Olimpijskim igrama.\nGoran Grbović u intervjuu ''Blicu'' smatra da bi uspeh bila jedino olimpijska medalja, a ako je ''Orlovi'' ne osvoje, on već sada zna ko će biti najodgovorniji.\n''Imamo dobru reprezentaciju i veliki neuspeh će biti ako ne uzmemo medalju, i to bi išlo na dušu selektora i stručnog štaba. Oni su birali igrače. Cilj je bio otići u Rio i polufinale, a uspeh je samo medalja'', smatra Grbović.\nOn je kritikovao selektora Đorđevića zbog odluke da ne odustane od svojih oprincipa i ne povede Bobana Marjanovića na Olimpijske igre.\n''Smatram da nam je Marjanović bio neophodan, sad se vidi koliko nam fali. Ima mnogo pukotina, nisu najbolji u Riju, jer s njim ne bismo gubili od Australije i Francuske'', objašnjava Grbović.\nDotakao se i najnovijih aktuelnosti u Partizanu, koji dovodi igrače, ali kome i dalje preti suspenzija od strane KSS, a na osnovu naloga iz FIBA, ukoliko crno-beli ostanu pri odluci da igraju Evrokup.\n''Paušalna odluka da će igrati Evrokup je smejurija, to nije smelo da se izgovori. Samo su navukli gnev FIBA na KSS koji mora da opomene Partizan.\nDovode igrače, ali ne može da ih registruje, ima ih samo četiri od prošle godine i tu će morati da pravi kompromis'', istakao je Grbović i kritikovao predsednika crno-belih Nikolu Pekovića koji i dalje ''vodi klub preko skajpa'', poručujući mu da Partizan ima ''dva miliona navijača'' i da ovaj klub nije njegova ''igračka'' .


Kenigštetlerova palata - TONS\nHomepage Blog Kenigštetlerova palata\nNa današnjem Trgu Marije Trandafil br. 7, a u produžetku Pašičeve ulice i u blizini „Miletićeve“ škole u Novom Sadu, nalazi se jedan od veoma lepih objekata iz prošlosti Novog Sada – palata porodice Kenigštetler.\nFabrikanti iz familije Kenigštetler, naručili su krajem devetnaestog veka, projekat palate za svoj dom, koja je vremenom postala statusni simbol za sve Novosađane i u čije bogatstvo nije trebalo sumnjati. Zgrada se nalazi na produžetku jednog od najstarijih gradskih pravaca, nekada Ćurčijske ulice, a danas ulice Nikole Pašića. Prelepo zdanje, podigla je porodica Kenigštetler 1894. godine u stilu istorizma, dok je ime arhitekte do danas ostalo nepoznato.\nPoznato ime u tadašnjoj privredi Novog Sada, porodica Kenigštetler, posedovala je fabriku vinskog sirćeta i alkoholnih proizvoda, koja se nalazila u zaleđu palate. Svoje proizvode su bučno reklamirali, a dobitnici su mnogih priznanja za kvalitet na izložbama u Beču, Pragu, Lincu, Apatinu…\nIako je bogata, porodica Kenigštetler je svoju porodičnu kuću podigla daleko od vreve Glavne ulice, a po svemu sudeći nisu nimalo pogrešili u izboru lokacije. Na istoj strani ulice, već je tada postojala Srpska narodna škola („Miletićeva“), dok je na trgu pored monumentalnog kamenog Krsta, uvek bila gužva i vreva na ondašnjoj Žitnoj pijaci. Preko puta, na uglu Temerinske i Kisačke ulice, najprivlačnije je bilo okupljanje u pravoj narodnoj kafani „Tri krune“. Sve ovo je pogodovalo preduzimljivim Kenigštetlerovima da plasiraju proizvode iz svoje fabrike.\nPalata danas nema stambenu namenu i nalazi se u vlasništvu jedne kompanije. Porodica Kenigštetler je u Drugom svetskom ratu, kao i mnogi drugi Jevreji, tragično stradala u novosadskoj raciji 1942. godine, ali i u zloglasnom Aušvicu.\nIzvor : Stančić, D. , Novi Sad od kuće do kuće 2, studio Bečkerek, Novi Sad, 2017.


Centar Trebinja išaran šablonskim natpisima - Leutar.net\nHomeVijestiHercegovinaCentar Trebinja išaran šablonskim natpisima\nTREBINJE – Nepoznati vandali su noćas išarali šablonskim natpisima cio centar Trebinja, sve objekte u Dučićevoj ulici.\nNatpis na kome stoji „Pokret za SPS Jugoslaviju – bolju od dobre SFRJ“ – navodno je tek rano jutros primijetio neki od stražara koji čuva poslovne objekte u Dučićevoj i sve je javljeno policiji koja je odmah izašla na lice mjesta.\nMeđu objektima sa ovim natpisima su i dva hotela „Platani“ i privatne radnje, a konobari i ostali radnici su sve primijetili tek kada su došli na posao.\n„Pripadnici Policijske uprave Trebinje izvršili su uviđaj, a u toku je rad sa licem inicijala J.T. za koje postoje osnovi sumnje da je napisao ove natpise. Obaviješten je dežurni tužilac Okružnog tužilaštva u Trebinju„, potvrdila je za Radio Trebinje Jovana Cvijetić, portparol PU Trebinje.\n6. maja 2017. at 11:29\nJeli ovo poruka za našeg uvaženog vladiku koji u zadnjih nekoliko dana uviđa propast koja slijedi pod vlasti otuđene od srpskog naroda.Stvarno je vrijeme da se u Trebinju oglase intelektualci,prave patriote i da pokrenu širi dijalog o problemima,da stanu na put propasti.Ovo je sramota za grad turizma,oglasite se pravi Trebinjci,da se ne dozvoli da nam kvaziintelektualci sa strane uništavaju ovo malo što je ostalo.Vratimo Trebinje našim ljudima…


Povodom obeležavanja Dana studenata (4. april), u organizaciji Studentske konferencije akademija strukovnih studija i visokih škola Srbije, i ove godine je u Narodnoj skupštini održana svečana akademija.\nOvom događaju prisustvovali su i naši studenti Aleksandar Stamenov, koji je nagrađen kao najbolji studenta Škole, Ksenija Velikinac, član Studentskog parlamenta i Kristina Brković, predsednik Studentskog parlamenta VGGŠ kao i direktor Škole prof. dr Vule Aleksić.\nPrisutnima su se obratili predsednik Studentske konferencije akademija strukovnih studija i visokih škola Milutin Marković i predsednik Konferencije akademija strukovnih studija i visokih škola Branko Savić kao i predstavnici Narodne skupštine Republike Srbije, Ministarstva prosvete, nauke i tehnološkog razvoja, Nacionalnog saveta za visoko obrazovanje...\nPotpredsednik Narodne skupštine prof. dr Vladimir Marinković poručio je studentima da je cilj Parlamenta i Vlade da obezbede zakonske okvire i privredni ambijent, koji će zaustaviti „odliv mozgova“ i mlade i kvalifikovane ljude zadržati u Srbiji.\nPrisutnima se obratio i Viktor Nedović državni sekretar Ministarstvo prosvete, nauke i tehnološkog razvoja, koji je najavio da će Vlada u okviru velikog reformskog zamaha, nastaviti da radi na podizanju kvaliteta studija i standarda studenata, kako kroz kreditiranje, tako i kroz unapređenje kvaliteta studentskog smeštaja. Državni sekretar govorio je i o Nacrtu zakona o studentskom organizovanju i Nacrtu zakon o dualnom modelu studija u visokom obrazovanju.\nNa kraju su, tradicionalno, najboljim studentima strukovnih studija u Srbiji uručene nagrade.\nViše detalja i VIDEO na: www.parlament.gov.rs


Prva Srpska Televizija :: Urban korner :: Cene karata za predstave JDP u januaru 100 i 200 dinara\n21. 12. 2017. 08:28 >> 09:46\nCene ulaznica u Jugoslovensko dramsko pozorište (JDP) za sve predstave u januaru na sceni "Ljuba Tadić" koštaće 200 dinara, a za predstave na sceni Studio JDP 100 dinara, najavilo je danas to pozorište.\nProdaja ulaznica počinje u petak, 22. decembra u 10 časova, a blagajna pozorišta će i tog dana, kao i u subotu, 23. i nedelju, 24. decembra raditi od 10 do 20 časova bez pauze.\nJDP u godini u kojoj obeležava sedamdesetogodišnjicu postojanja, organizuje akciju "Popust na umetnost" u saradnji sa Rajfajzen (Raiffeisen) bankom.\nTokom akcije prazničnog popusta neće biti moguće rezervacije ulaznica telefonom ili putem interneta, kao ni posebnih popusta na grupne posete.\nRajfajzen banka je više od decenije generalni pokrovitelj JDP-a, a cilj te društveno odgovorne akcije je da omogući svim građanima da po simboličnim cenama priušte sebi vrhunski umetnički doživljaj, navodi se u saopštenju te banke.\nAkcija je prvi put, sa velikim uspehom i ođekom u javnosti, organizovana pre dve godine.


Prijedlog zakona o izmjenama i dopunama Zakona o zaštiti stanovništva od zaraznih bolesti FBiH - JavnaRasprava.ba\nPrijedlog zakona o izmjenama i dopunama Zakona o zaštiti stanovništva od zaraznih bolesti FBiH\nZa: 23 Protiv: 176\nVrsta procedure: Skracena\nPostojećim Zakonom o zaštiti stanovništva od zaraznih bolesti FBiH u listu zaraznih bolesti nije uvrštena bolest COVID-19 uzrokovana virusom SARS-Cov-2. Predloženim izmjenama, odredbe postojećeg zakona odnosile bi se i na ovo oboljenje, a u cilju prevencije, sprečavanja daljeg širenja virusa i izricanja odgovarajućih kaznenih sankcija koje su, prema predlagaču, neophodne u ovakvim situacijama za nepoštivanje zakonskih propisa.\nKoje je Vaše mišljenje o zakonu: Prijedlog zakona o izmjenama i dopunama Zakona o zaštiti stanovništva od zaraznih bolesti FBiH\nČlan 1. Ovom izmjenom dopunjuje se lista zaraznih bolesti u postojećem zakonu sa bolesti COVID-19 uzrokovane virusom SARS-CoV-2, koja u velikom broju slučajeva izaziva teške oblike oboljenja sa mogućim komplikacijama i smrtnim ishodima, te se omogućuje primjena ovog zakona u cilju sprovođenja adekvatnih zakonskih mjera u borbi protiv ovog oboljenja.\nČlan 2. Ovom dopunom dozvoljava se epidemiološko ispitivanje (anketiranje) od zdravstvenih ustanova pri pojavi bolesti COVID-19, radi ranog otkrivanja izvora zaraze i puteva prenošenja zaraze.\nČlan 3. Ovom dopunom omogućuje se laboratorijska izolacija i identifikacija uzročnika ovog oboljenja radi utvrđivanja konačne dijagnoze od zdravstvenih ustanova, odnosno specijaliziranih (ovlaštenih) laboratorija u Federaciji BiH.\nČlan 4. Ovom dopunom bolest COVID-19, uzrokovana virusom SARS-CoV-2, podliježe obaveznoj prijavi Federalnom i nadležnom kantonalnom zavodu od svih zdravstvenih ustanova i nosilaca privatne prakse odmah po dijagnosticiranju ili sumnji na zaraznu bolest.\nČlan 5. Ovom dopunom definiše se način prijevoza, izolacije, hospitalizacije i liječenja oboljelih pacijenta kod ove bolesti, uz uvjete koji onemogućuju dalje širenje zaraze.\nČlan 6. Ovom dopunom omogućuje se zakonom propisano zadržavanje u karantinu kao mjeri ograničavanja kretanja i omogućavanja obaveznih medicinskih pregleda osoba koje su bile ili za koje se sumnja da su bile u kontaktu sa licima koja imaju COVID-19 uzrokovan virusom SARS-CoV-2.\nČlan 7. Ovom dopunom definiše se mogućnost zdravstvenog nadzora i način sprovođenja istog kod lica sa pozitivnim epidemiološkim izvještajem za ovo oboljenje.\nČlan 8. Ovom dopunom propisuje se pravo i obaveza obavljanja sanitarnog nadzora na granici od graničnog sanitarnog inspektora kod sumnje na oboljenje COVID-19 i poduzimanje propisanih mjera protiv zaraznih bolesti u skladu sa ovim zakonom i obavezama po međunarodnim sanitarnim konvencijama i drugim međunarodnim ugovorima.\nČlan 9. Ovom dopunom definiše se osiguranje materijalnih sredstava na teret Federacije FBiH za vršenje sanitarnog nadzora bolesti COVID-19, karantina, nabavci vakcina i imunizacije stanovništva, kao i sprovođenja drugih mjera za suzbijanje bolesti.\nČlan 10. Ovom dopunom omogućuje se zakonska primjena kaznenih sankcija za fizička lica koja se ne pridržavaju propisanih sigurnosnih mjera za zaštitu stanovništva od zaraznih bolesti i svih određenih mjera izolacije od nadležnog organa.\nU listu zaraznih bolesti uvrštava se i bolest COVID-19 uzrokovana virusom SARS-CoV-2, te se tako omogućuje primjena ovog zakona u cilju sprovođenja adekvatnih zakonskih mjera u borbi protiv ovog oboljenja.\nZa: 41 Protiv: 188 Detaljnije\nSa 4 pitanja najaktivniji zakon u istoj kategoriji:


Nekadašnji igrač Borca prešao u Bolton - Ozonpress :: internet portal\nTag: Marko Milinković\nNekadašnji mladi reprezentativac Srbije Marko Milinković napustiće Slovan iz Bratislave i karijeru nastaviti u Boltonu, prenosi Tutomerkato .\nMilinković je karijeru počeo u Borcu iz Čačka, a kao 19-godišnjak se preselio u Slovačku, gde je prvo igrao za Košice, a potom za Slovan.\nZa mladu reprezentaciju Srbije odigrao je šest utakmica, dok je za A tim debitovao u prijateljskom meču sa Južnom Afrikom, u vreme dok je selektor bio Radomir Antić.\nIpak, Antićevi naslednici kasnije nisu računali na Milinkovića, koji je sa Slovanom osvojio tri uzastopne titule šampiona Slovačke.\nMilinković će pokušati da pomogne Boltonu, trenutno na 15. timu Čempionšipa, da izbori plej-of za Premijer ligu, ali ga čeka težak posao. Bolton trenutno ima 11 bodova manje manje od Brentforda, na šestoj poziciji, poslednjoj koja vodi u plej-of.\nDve medalje za atletičare ČAAK\nMilinković novi sportski direktor „Kindera“


Farmaceutski i medicinski proizvodi Bosnia-Herzegovina\nS obzirom da imamo iskustva u izradi ambalaže s kontroliranom temperaturom, proizvodimo odobrenu ambalažu od valovitog kartona koja ispunjava sanitarne zahtjeve sektora. Naša ambalaža, izrađena od više materijala, je posebno pogodna za osjetljive proizvode jer je vodootporna i aseptična.\nIstovremeno industija doživljava pomak ka prodaji većeg broja proizvoda izravno potrošačima što podrazumijeva nove lance distribucije i načine izravnog reklamiranja proizvoda potrošaču.\nDisplayi za izlaganje na pultu\nDisplay-i za izlaganje na pultu mali su nosači robe dizajnirani za prodajni pult. Većina je napunjena malim količinama robe ili malim pakovanjima.\nDizajnirana za transport tečnosti, opasnih supstanci ili lomljivih predmeta, naša rješenja nude vodootpornost i optimalnu zaštitu vaših proizvoda.


Adađo jednoj misli - Blogovi - Zoki Games\nNe znam čime sam te zaslužila mladi kneže.Znam da su godine dugih putovanja ostavile tragove na mojoj duši. Neka lutanja, traganja ostavila su plave sene pod očima..\nTi...Sretoh te slučajno na ivici nekih sanjarskih sazvežđa, kuda putuju samo tragači. Okrznuvši se dušama napravismo nered među zvezdama koji ni stotinu repova kometa neće vratiti na staro...\nZnam, a opet vapim za svakom tvojom reči..Ti,nosiš čežnju u kosi i miris mladih prolećnih noći na usnama i u ova pozna novembarska jutra..\nI opet okovaću ti uzglavlje lišajevima mesečine. Za tvoju misao izroniću najsjajnije bisere. Ubraću za tebe najlepše grozdove zvezda...\nKažeš:“Opet bežiš lutalice....Beži , neće ti uspeti, stići ću te....“\nZnam nisam ti sudbina, a opet kradem te od tvojih vetrova nemiraca, puteva kojim idu samo mlade ptice. Ipak krašću sa radošću sve trenutke ove šašave sudbine koja spaja nespojivo, dok se ne pretvorim u zaboravljenu laticu u tvom herbarijumu...\n-Neću te pustiti?...\nPa dobro....držim te za reč....\nEdited by Emma_, 2014-03-12 16:42:57\ndrzhi ga chwrsto...za rech\nljudi za rec a prase za rep


Demos poručio Grboviću: Nemojte se kititi se tuđim perjem – Mladi Nikšića\nDemos poručio Grboviću: Nemojte se kititi se tuđim perjem\nOpštinski odbor Demosa reagovao je na stavove predsjednika Opštine Nikšić Veselina Grbovića koje je iznio na radnom doručku sa novinarima, kada je pobrojao šta je to lokalna uprava uradila od prethodnog do ovog septembra, prenose Vijesti.\n„Predsjednik opštine, kao i njegovi prethodnici iz partije na istoj funkciji koju sada obavlja, ili iz neznanja ili namjerno kite se tuđim perjem. Predsjednik je u obavezi prema građanima da kaže šta je urađeno sa novcem građana Nikšića kojim se gradska kasa sve slabije puni, jer su oni brutalno osiromašeni i obespravljeni upravo kreativnom i odgovornom vladavinom DPS-a u proteklih 26 godina”, navodi se u saopštenju OO Demosa.\nOni ističu da se predsjednik Opštine hvalio projektima koje su drugi realizovali – Tehnopolisom, iza koga stoji Ministarstvo nauke, magistralnim putevima koje realizuju vladina Direkcija. “Pomalo je je tužno, a previše ironično pričati o bazenu kojeg je ta ista vlast upropastila i zatvorila, da bi opet uz pomoć donatorskih večeri i Vaterpolo saveza Crne Gore rekonstrusala isti. Nezaobilazna je i predizborna ‘poslastica’ DPS-a, koja je u stvari simbol njihove vladavine, a to je Dom revolucije za kojeg će sigurno naći rješenje tokom sljedećeg mandata”, stoji u saopštenju.\nNovina u projektima a može biti, smatraju u Demosu, i ponavljanje istorije, jeste završetak aerodrome koji će “poslužiti u bježaniji DPS tajkuna sa ćupovima zlata, kao što se nekada radilo sa Kapina polja”.\n“Krunski dokaz kvaliteta vladavine DPS-a jeste vrhunski cinizam prema Nikšiću i Nikšićanima kroz program podrške razvoja kulture, kojeg su sveli na farička plemena koja treba oplemenjivati kulturnim sadržajima. Najljubaznije vas molimo, nemojte ni podržavati ni pridržavati kulturu u Nikšiću. Jednostavno – ostavite je na miru”, poručili su iz Demosa.\nGrbović prisustvovao svečanom prijemu prvaka u Nikšiću\nRK Trebjesa na turniru u Koprivnici\nBroj zaposlenih manji deset odsto\nPad u prevozu putnika u prošloj godini\nInspektori izrekli kazne u vrijednosti od 13,9 hiljada eura